Swyddog Atal Digartrefedd - Emma\nMae swyddogion atal digartrefedd yn rhoi cyngor a help ymarferol i bobl sy'n ddigartref neu sydd mewn perygl o fod yn ddigartref. Maent hefyd yn ceisio dod o hyd i ffyrdd o atal digartrefedd.\nSwyddog Tai (Digartrefedd)\nSwyddog Pobl Ddigartref\nFel Swyddog Atal Digartrefedd, byddwch yn cyfarfod â phobl yn eu cartrefi neu yn swyddfeydd y cyngor lleol. Byddwch yn helpu teuluoedd a phobl sengl trwy roi gwybodaeth, cyngor a help ymarferol, lle bo'n briodol. Yn y cyfweliad cyntaf, byddwch yn siarad â'r cleient i gael gwybod beth yw eu sefyllfa o ran eu cartref. Bydd y camau i'w cymryd yn dibynnu ar anghenion y cleient. Gall eich ymyrraeth atal pobl rhag bod yn ddigartref. Lle bo'n berthnasol, byddwch yn cysylltu a gweithio gyda'r rheini allai helpu. Gallai'r rhain gynnwys teulu a ffrindiau, Landlordiaid Preifat a chwmnïau morgais. Eich nod yw cynnig atebion tymor byr a thymor hir. Tra bod pobl yn byw mewn llety dros dro, byddwch yn rhoi cyngor a gwybodaeth am gartref parhaol a materion tenantiaeth eraill. Mae atal digartrefedd trwy godi ymwybyddiaeth yn agwedd arall ar rôl Swyddog Atal Digartrefedd. Gall hyn gynnwys llunio taflenni a phosteri a siarad â'r cyhoedd am faterion tai. Weithiau, bydd swyddogion yn cynrychioli eu gwasanaeth neu gyngor mewn cyfarfodydd cyhoeddus. Gallwch hefyd gymryd rhan mewn datblygu strategaeth y cyngor ar ddigartrefedd, trwy eich gwaith ymarferol a'u hymchwil. Bydd rhai yn teithio'n lleol i archwilio llety'r cyngor a llety dros dro arall, ac i gynnal ymweliadau dilynol â phobl sydd wedi cael eu hailgartrefu gan y cyngor. Fel arfer, byddwch yn rhan o wasanaeth argyfwng y cyngor y tu allan i oriau swyddfa, felly mae'n debygol y bydd angen gwneud rhywfaint o waith gyda'r nos a/neu ar y penwythnos. Gallai darllen, ysgrifennu a siarad Cymraeg fod o fantais wrth chwilio am waith yng Nghymru.\nI ddod yn Swyddog Atal Digartrefedd, byddwch chi angen:\nsgiliau cyfathrebu a sgiliau cyfweld da, er mwyn darganfod y wybodaeth y mae ei hangen arnoch i wneud asesiadau cywir\ngallu gweithio yn ôl eich menter eich hun a rheoli eich llwyth gwaith eich hun\nsgiliau cyd-dynnu'n dda â phobl, a'r gallu i beidio â barnu, oherwydd byddwch chi'n gweithio gydag amrywiaeth fawr o bobl sy'n cael anawsterau\ngallu ysgrifennu'n dda er mwyn llunio adroddiadau cywir, hawdd eu deall\ngallu blaenoriaethu, lle bo'n briodol, i gyrraedd terfynau amser\nymwybyddiaeth a dealltwriaeth o'r gyfraith yn ymwneud â materion tai\nMae'r rhan fwyaf o gyflogwyr yn mynnu bod gennych drwydded yrru lawn.\nCychwynnol: £22,500 - £25,000\nGyda phrofiad: £26,000 - £27,500\nUwch Swyddogion Atal Digartrefedd yn ennill £29,000 - £31,000\nOriau gwaith Mae Swyddogion Atal Digartrefedd yn gweithio 37 awr yr wythnos, gyda rhywfaint o waith gyda'r nos ac ar y penwythnos fel arfer. Mae patrymau gweithio hyblyg a gwaith rhan-amser ar gael. Ble allwn i weithio?\nAdrannau tai awdurdodau lleol, cymdeithasau tai a mudiadau gwirfoddol/elusennol yw'r cyflogwyr. Mae cyfleoedd i Swyddogion Atal Digartrefedd ar gael gyda mudiadau tai mewn trefi a dinasoedd ar draws y Deyrnas Unedig. Mae mwy o gyfleoedd yn codi mewn dinasoedd mawr, lle mae digartrefedd yn fwy tebygol. Ble mae swyddi yn cael eu hysbysebu? Mae swyddi gwag yn cael eu hysbysebu ar yr holl brif fyrddau swyddi, ar Dod o hyd i Swydd, yn y Ganolfan Byd Gwaith ac ar wefan swyddi llywodraeth leol (LG jobs).\nLlwybrau mynediad Mae gofynion awdurdodau lleol gwahanol yn amrywio, ond bydd y rhan fwyaf ohonynt yn gofyn bod gennych wybodaeth benodol yn ymwneud â thai.\nBydd rhai awdurdodau lleol yn gofyn am o leiaf 4 TGAU gyda gradd C/4 neu uwch. Dylai'r rhain gynnwys Saesneg a mathemateg. Fodd bynnag, bydd rhai awdurdodau'n gofyn am gymwysterau ar lefel uwch fel Safon Uwch, neu radd hyd yn oed. Byddai aelodaeth y Sefydliad Tai Siartredig (CIH) yn ddefnyddiol, a gwybodaeth am ddeddfwriaeth tai hefyd. Mae'r CIH yn cynnig nifer o gyrsiau ar wahanol lefelau a gall rhai o'r rhain gael eu hastudio trwy ddysgu o bell. Mae rhai pobl yn dechrau yn y gwaith hwn o Brentisiaeth Lefel Canolradd neu Brentisiaeth Lefel Uwch ym maes cartrefi.\nHyfforddiant Bydd hyfforddiant yn cael ei roi yn y gwaith yn bennaf. Mae amrywiaeth o gymwysterau seiliedig ar waith perthnasol ar gael. Dilyniant Mewn awdurdodau lleol, mae llwybrau dilyniant penodol i bobl sy'n gweithio ym maes cartrefi. I Swyddogion/Rheolwyr, byddai'r cam nesaf i swydd Uwch Swyddog. profiad Gwaith Byddai profiad blaenorol o weithio mewn rôl cyngor neu gynnal ym maes cartrefi yn ddefnyddiol iawn ar gyfer yr yrfa hon. Deddf Adsefydlu Troseddwyr\nMae swyddi sy'n cynnwys gweithio gyda phlant, pobl anabl a phobl agored i niwed wedi'u heithrio o Ddeddf Adsefydlu Troseddwyr 1974. Mae hyn yn golygu bod rhaid i chi roi gwybodaeth i gyflogwr am unrhyw gollfarnau sydd wedi darfod neu gollfarnau sydd heb ddarfod, rhybuddiadau, ceryddon neu rybuddion, os bydd yn gofyn i chi wneud hynny. Mae hyn yn wahanol i yrfaoedd eraill, lle mae ond angen i chi ddatgelu gwybodaeth am gollfarnau sydd heb ddarfod os bydd gofyn i chi wneud hynny.\nMae'r gofynion am gymwysterau i gael swydd yn amrywio o 4 TGAU gyda gradd C/4 neu uwch, gan gynnwys Saesneg a mathemateg, i Safon Uwch neu gyfwerth, a chymwysterau perthnasol mewn astudiaethau tai. Mae rhai o'r rhai sy'n dechrau yn raddedigion. I gael lle ar gwrs gradd perthnasol, fel arfer, mae angen:\nYn aml, bydd cymwysterau eraill yn dderbyniol yn lle Safon Uwch, er enghraifft:\nFodd bynnag, mae'r gofynion mynediad ar gyfer gwahanol gyrsiau yn amrywio, felly darllenwch brosbectws prifysgolion i gael mwy o fanylion. Ar gyfer Prentisiaethau Lefel Canolradd, gall fod angen i chi sefyll prawf gallu sy'n cynnwys mathemateg a datrys problemau. Gall fod angen i chi sefyll prawf llythrennedd hefyd.\nI ddechrau Prentisiaeth Lefel Uwch, bydd angen 5 TGAU gradd C/4 neu uwch arnoch fel arfer, neu bydd angen i chi fod wedi cwblhau Prentisiaeth Lefel Canolradd. Mae rhai prifysgolion yn derbyn cymhwyster Bagloriaeth Cymru yn gyfwerth ag un Safon Uwch.\nMae disgwyl bod gan ymgeiswyr wybodaeth ymarferol am ddeddfwriaeth tai a dealltwriaeth o faterion digartrefedd. Fel rheol, bydd profiad o waith cymorth tai neu roi cyngor ar dai yn hanfodol.\nOs nad oes gennych chi'r cymwysterau i gael lle ar y cwrs gradd neu HND o'ch dewis, gallai Cwrs Mynediad coleg neu brifysgol gynnig ffordd i mewn.\nMae'r cyrsiau hyn wedi'u hanelu at bobl sydd heb ddilyn y llwybrau arferol i addysg uwch. Nid oes angen unrhyw gymwysterau ffurfiol fel rheol, ond dylech gadarnhau hyn gyda cholegau unigol.\nMae'r Sefydliad Tai Siartredig (CIH) yn cynnig cyrsiau perthnasol ar sawl lefel. Mae pob un o'r rhain ar gael trwy ddysgu o bell.\nMae Prifysgol De Montfort yn cynnig HNC mewn Astudiaethau Tai, trwy astudio'n rhan-amser.\nMae Prifysgol South Bank yn cynnig BA (Anrhydedd) mewn Astudiaethau Tai, trwy astudio'n rhan-amser.\nMae'r Brifysgol Agored yn cynnig Diplomâu, Tystysgrifau, Graddau Sylfaen a Graddau mewn Iechyd a Gofal Cymdeithasol.\nMae Prifysgol Swydd Stafford yn cynnig BA (Anrhydedd) mewn Astudiaethau Cyngor, trwy ddysgu o bell. Gall y radd hon gymryd rhwng tair ac wyth mlynedd i'w chwblhau.\nMae rhai pobl yn dechrau yn y gwaith hwn trwy Brentisiaeth Lefel Canolradd neu Brentisiaeth Lefel Uwch ym maes Tai.\nMae cyllid ar gael gan CIH i astudio ar lefel addysg uwch.\nCyfeiriad Octavia House, Westwood Way, Coventry CV4 8JP\nFfôn 02476 851700\nCyfeiriad 4th Floor, 125 Princes Street, Edinburgh EH2 4AD\nFfôn 0131 2254544\nCyfeiriad Lion Court, 25 Procter Street, London WC1V 6NY\nFfôn 020 7067 1010\nCyfeiriad 3rd Floor, Sutherland House, 149 St Vincent Street, Glasgow G2 5NW\nFfôn 0141 3328113\nCyfeiriad 1 Canada Square, 19th Floor, Canary Wharf, London E14 5AP\nFfôn 020 7772 8300


Byddwch yn rhan o'r gymuned greadigol! | Aberystwyth Arts Centre\nArtistiaid a Busnesau Celf - byddwch yn rhan o’r gymuned greadigol!\nWedi’i ddylunio gan Thomas Heatherwick, un o brif ddylunwyr y DU, mae’r Prosiect Stiwdios Creadigol yn cynnwys un ar bymtheg o stiwdios sy’n addas ar gyfer amrywiaeth eang o fusnesau creadigol, asiantaethau datblygu’r celfyddydau, artistiaid a chrefftwyr.\nMae’r cymysgedd o fusnesau yn nodwedd bwysig o’r datblygiad hwn gyda’r newydd a’r mwy sefydledig yn gweithio gyda’i gilydd mewn amgylchedd creadigol a symbylol er mwyn cyflawni eu potensial economaidd a chreadigol.\nMae'r Stiwdio's wedi'u lleoli gerllaw Canolfan y Celfyddydau Aberystwyth, ar gampws y Brifysol.\nMae’r cyfleusterau'r 16 stiwdio unllawr (sy'n cydfynd â rheolau’r DDA; maint ar gyfartaledd yn 35m² yr un) yn cynnwys:\nDefnydd o olau naturiol gyda ffenestri yn y to ac ar yr ochrau sy’n edrych allan dros Ganolfan y Celfyddydau.\nToiled i’r anabl, cegin a chyntedd ym mhob stiwdio\nParcio wrth law ac mae’r unedau o fewn pellter cerdded byr i holl gyfleusterau’r Ganolfan gan gynnwys caffis, bar, siopau a gofod arddangos a pherfformio.\nMae’r Stiwdios Creadigol ar gael i’w rhentu i artistiaid unigol a busnesau celf. Os oes gennych ddiddordeb mewn bod yn rhan o’r gymuned greadigol hon gofynnir i chi gysylltu â ni yng Nghanolfan y Celfyddydau Aberystwyth ar unai 01970 622882 neu artsadmin@aber.ac.uk.\nByddwch yn Rhan o'r Gymuned Greadigol


Gwasanaeth Casglu Gwastraff o'r Ardd - Telerau ac Amodau - Powys\nGwasanaeth Casglu Gwastraff o'r Ardd - Telerau ac Amodau\n1. Y Cytundeb\n1.1 Gwneir y cytundeb hwn rhwng y preswylydd ('y cwsmer') a Chyngor Sir Powys ('y Cyngor'). Mae'r ddogfen hon yn nodi'r telerau ac amodau gofynnol fel bod y cwsmer yn gallu defnyddio gwasanaeth casglu gwastraff o'r ardd ('y gwasanaeth') y Cyngor a fydd yn cael ei wneud bob pythefnos.\n1.2 Gall y cyngor amrywio neu newid telerau ac amodau'r Cytundeb hwn ar unrhyw bryd. Bydd y cwsmer yn cael rhybudd ysgrifenedig o 10 diwrnod am unrhyw newidiadau o'r fath.\n2. Y Gwasanaeth\n2.1 Bydd y gwasanaeth yn cynnwys codi tâl blynyddol ar y cwsmer am gasgliadau gwastraff o'r ardd bob pythefnos o cynhwysyddion a darparwyd gan Cyngor Sir Powys.\n2.2 Bydd casgliadau yn cael eu cynnal rhwng dydd Llun yr 2il o Fawrth 2020 a dydd Gwener y 4ydd o Ragfyr 2020.\n2.3 Bydd y biniau ar olwynion ar gyfer gwastraff gwyrdd o'r ardd yn parhau i fod yn eiddo i'r cyngor trwy gydol y Cytundeb.\n2.4 Dyma gyfanswm cost blynyddol y gwasanaeth;\n2.4.1 Codir tâl o £35 am gasgliadau o fin ar olwynion 240ltr.\n2.4.2 Codir tâl o £30 am gasgliadau o fin ar olwynion 120ltr.\n2.4.3 Codir tâl o £30 am gasgliadau o sachau.\n2.5 Mae cwsmeriaid yn gallu gofyn am fwy nag un cynhwysydd ar gyfer pob eiddo. Bydd cynhwysyddion ychwanegol yn cael eu darparu am bris i'r cwsmer, yn unol â chymalau 2.4.1, 2.4.2 neu 2.4.3.\ne.e. Y gost am ddau fin ar olwynion 240ltr fesul eiddo fyddai £70.\n2.6 Bydd y cyngor yn darparu sticer tanysgrifio gwastraff gardd i gwsmeriaid ar gyfer pob bin olwynion y maent wedi talu amdano. Bydd hwn yn cael ei bostio i gyfeiriad y cwsmer cyn pen 10 diwrnod gwaith o ddyddiad y tanysgrifiad.\n2.6.1 Rhaid i'r cwsmer roi'r sticeri o dan y dolenni biniau olwyn. Ni fydd y cyngor yn casglu gwastraff gardd o finiau nad ydynt yn arddangos eu sticer tanysgrifio gwastraff gardd.\n2.7 Bydd y cyngor dim ond yn casglu gwastraff o'r ardd os yw o fewn cynhwysyddion a ddarperir gan y Cyngor. Rhaid i'r gwastraff fod yn y cynhwysydd yn llwyr, ni fydd gwastraff arall (gwastraff ychwanegol sy'n cael ei adael wrth ymyl, neu ar ben y bin) yn cael ei gasglu.\n2.8 Ni fydd y cyngor yn gwacau cynhwysyddion ar gyfer gwastraff gwyrdd o'r ardd sy'n rhy drwm neu'n anniogel i'w trin. Bydd y cwsmer yn sicrhau bod y pwysau gormodol yn cael ei dynnu oddi yno lle bo angen. Yr uchafswm pwysau o ddeunydd a fydd yn cael ei gasglu o bob cynhwysydd yw;\n2.8.1 90 cilogram o wastraff o'r ardd mewn bin ar olwynion 240ltr\n2.8.2 45 cilogram o wastraff o'r ardd mewn bin ar olwynion 120ltr\n2.9 Rhaid rhoi'r cynhwysyddion gwastraff gwyrdd o'r ardd allan i'w gasglu erbyn 7:30am ar y diwrnod casglu penodol.\n2.10 Os oes angen Gwasanaeth Casglu â Chymorth mae'n rhaid iddyn nhw wneud cais i'r cyngor o flaen llaw trwy ffonio 01597 827 465.\n2.11 Os bydd eich cynhwysyddion ar gyfer gwastraff gwyrdd o'r ardd yn cael ei ddifrodi byddwn yn ei drwsio neu'n rhoi un newydd i chi, am ddim, cyn gynted ag sy'n ymarferol i wneud hynny. Fodd bynnag, os yw'r difrod oherwydd esgeulustra neu gamddefnydd, bydd y gost o drwsio neu o gael bin newydd yn cael ei godi ar y cwsmer. Os yw eich bin ar olwynion gwastraff gwyrdd o'r ardd wedi'i ddifrodi, rhowch wybod i'r Cyngor ar 01597 827 465.\n2.12 Os yw eich cynhwysyddion ar gyfer gwastraff gwyrdd o'r ardd yn mynd ar goll neu'n cael ei ddwyn, rhowch wybod i'r Cyngor ynghyd â rhif digwyddiad yr Heddlu. Unwaith y bydd hyn wedi digwydd, byddwn yn rhoi un newydd i chi am ddim, cyn gynted ag sy'n rhesymol. Ffoniwch y Cyngor ar 01597 827 465.\n2.13 Os yw cwsmer yn newid ei gyfeiriad (ym Mhowys) gellir trosglwyddo'r gwasanaeth i gyfeiriad newydd, os yw'r cwsmer yn rhoi gwybod i'r cyngor. Rhaid i gwsmeriaid rhoi gwybod i'r cyngor a darparu'r cynhwysyddion ar gyfer gwastraff gwyrdd o'r ardd i'w gasglu.\n3. Dod â'r Cytundeb i Ben\n3.1 Mae'r cyngor yn cadw'r hawl i ddod â'r Cytundeb hwn i ben ac i gasglu'r biniau ar olwynion ar gyfer gwastraff gwyrdd o'r ardd oddi wrth gwsmeriaid ar unrhyw bryd;\n3.1.1 Os yw'r Cyngor yn penderfynu nad yw'r eiddo yn addas ar gyfer y gwasanaeth oherwydd mynediad cyfyngedig. Bydd ad-daliad llawn yn cael ei roi i'r cwsmer.\n3.1.2 Os yw'r Cyngor yn methu gwneud taliadau yn gysylltiedig â'r Cytundeb hwn i'r cyngor pan bod angen gwneud hynny. Ni fydd ad-daliad yn cael ei roi am arian a dderbyniwyd a bydd y cwsmer yn parhau i fod yn atebol i dalu'r pris llawn am y gwasanaeth am y flwyddyn.\n3.2 Os yw'r Cwsmer yn gosod eitemau allan yn rheolaidd nad ydynt yn cael eu cyfrif fel gwastraff o'r ardd, neu os ydynt yn eitemau a gwaherddir. Ni fydd ad-daliad yn cael ei roi am arian a dderbyniwyd a bydd y cwsmer yn parhau i fod yn atebol i dalu'r pris llawn am y gwasanaeth am y flwyddyn.\n3.3 Mae'r cwsmer yn gallu dod â'r Cytundeb hwn i ben ar unrhyw bryd trwy roi saith diwrnod o rybudd o flaen llawn i'r Cyngor. Ni fydd ad-daliad yn cael ei roi am arian a dderbyniwyd a bydd y cwsmer yn parhau i fod yn atebol i dalu'r pris llawn am y gwasanaeth am y flwyddyn.


Mae'r feddalwedd yn cael ei blocio oherwydd sancsiynau Wcreineg yn erbyn Ffederasiwn Rwsia.\nMail.Ru – meddalwedd i weithio gyda gwahanol flychau post. Mae’r meddalwedd yn cefnogi gwaith gyda Google, Yandex, Yahoo, Outlook, Cerddwyr a gwasanaethau post poblogaidd eraill. Mail.Ru yn eich galluogi i gyfathrebu gyda ffrindiau, ffeiliau cyfnewid, gweld lluniau a chael hysbysiadau. Mail.Ru yn cefnogi nifer fawr o gyfrifon sy’n darparu switsh cyfleus rhwng gweithio a bost personol y defnyddwyr. Mail.Ru hefyd yn cynnwys categorïau amrywiol ar gyfer negeseuon sy’n dod i mewn sy’n cael eu cadw yn y cof ddyfais ac ar gael i olygfa heb gysylltiad â’r rhyngrwyd.\nGweithio gyda gwasanaethau post gwahanol\nHidlo negeseuon sy'n dod i mewn\nCefnogi cyfrifon lluosog\nSynchronization o gyfrif rhwng dyfeisiau\nMail.Ru Meddalwedd cysylltiedig:\nMae'r meddalwedd i reoli'r blwch post o wasanaeth Yahoo. Mae'r cais yn reddfol yn dosbarthu negeseuon sy'n dod i mewn i'r gwahanol gategorïau ar gyfer gwylio yn fwy cyfleus.\nMae'r cais i weithio gyda e-bost gan y gwasanaeth Google. Mae'r meddalwedd yn rheoli'r post gyda llawer o gyfrifon ffurfweddau personol.\nArf cyfleus ar gyfer rheoli e-bost. Mae'r meddalwedd yn awtomatig yn didoli'r negeseuon e-bost gan bwysigrwydd ac yn caniatáu i chi ddileu yn gyflym neu negeseuon archif.\nMae'r cais gyda set o berfformiadau diddorol o'r bobl fwyaf amlwg mewn gwahanol ardaloedd. Yn y meddalwedd mae llawer o gofnodion gyda chyfieithiadau i ieithoedd gwahanol a gyfeiliant is-deitlau.\nMae'r cais swyddogol gan y gwasanaeth poblogaidd i weld y cynnwys fideo gwahanol. Mae'r meddalwedd yn cefnogi ystod o offer i olygu'r fideo a'i llwytho i fyny dilynol i'r rhwydwaith.\nY negesydd poblogaidd i gyfathrebu gyda ffrindiau o'r BlackBerry, Android a dyfeisiau iPhone. Mae'r meddalwedd yn cefnogi llawer o nodweddion defnyddiol ar gyfer negeseuon hawdd.\nMae'r Archiver ffeil pwerus gyda chefnogaeth y rhan fwyaf o fformatau archif. Mae'r meddalwedd Mae ystod eang o offer a nodweddion i sicrhau bod y gwaith cynhyrchiol gyda'r archifau.\nRheolwr llwytho i lawr Swyddogaethol gyda'r porwr adeiledig yn. Mae'r meddalwedd yn cynnwys swyddogaeth i oedi ac ailddechrau llwytho i lawr o ffeil.\nRhwydwaith cymdeithasol Cyfathrebu llais Gwegamerau\nMae'r negesydd enwog am y cyfathrebu testun, llais a fideo. Hefyd, mae'r feddalwedd yn rhyngweithio gyda'r rhan fwyaf o geisiadau oddi wrth y gwasanaeth Google poblogaidd.\nMae'r meddalwedd gyda set mawr o papur wal o wahanol genres a meintiau. Mae'r meddalwedd yn cefnogi y chwiliad papur wal drwy ardrethu defnyddwyr eraill ac yn hysbysu'r lluniau newydd.\nOfferyn ar gyfer y mynediad a rheolaeth y data y gwasanaeth 4shared. Mae'r meddalwedd yn caniatáu i chi gael mynediad at eich cyfrif ac i chwarae ffeiliau cyfryngau.\nGwegamerau Cyfathrebu llais\nMae efelychydd cyflawn o'r gêm consol Sony PlayStation yn gallu chwarae'r gemau poblogaidd ar y dyfeisiau Android.


Gwynedd yn diogelu cymunedau dros fisoedd y gaeaf - Plaid Cymru Gwynedd\nGwynedd yn diogelu cymunedau dros fisoedd y gaeaf\nPostiwyd ar December 21 2021, 2:33 yh\nGyda’r gaeaf wedi cyrraedd, mae Cynghorwyr Plaid Cymru mewn ardaloedd gwledig yng Ngwynedd yn falch bod halen i’w ddosbarthu i finiau melyn y sir, am ddim, y gaeaf hwn.\nYn dilyn trafodaethau gyda’r aelod cabinet sydd â’r cyfrifoldeb dros briffyrdd, y Cynghorydd Plaid Cymru, Catrin Wager, roedd pryder mewn ardaloedd gwledig bod y gost o lenwi’r biniau halen yn ychwanegu at bwysau cynyddol sydd ar gynghorau cymuned a thref:\n“Pwysau ariannol annheg yn dilyn y wasgfa ariannol sydd wedi ei orfodi ar gynghorau sir dros y blynyddoedd diwethaf gan Lywodraeth San Steffan sydd wedi dod â’r Cyngor i’r sefyllfa yma,” meddai’r Cynghorydd Catrin Wager.\n“Ond mae’n bwysig ein bod yn gwrando ar leisiau sy’n mynegi pryderon am y drefn a gyflwynwyd, a dwi’n falch o adrodd ein bod yn gallu cyflwyno newidiadau leni sy’n golygu y bydd Cyngor Gwynedd bellach yn llenwi’r biniau halen i geisio lleihau effeithiau tywydd garw yng nghefn gwlad.”\nYn ôl y Cynghorydd Elwyn Edwards sy’n cynrychioli Ward Llandderfel ger y Bala: “Rydyn ni’n ddiolchgar i’r Cynghorydd Plaid Cymru, Catrin Wager am drafod, ymchwilio a chydweithio’n gadarnhaol â ni yn wardiau gwledig y sir, i sicrhau bod biniau halen sydd wedi ei lleoli ar ochrau ffyrdd yn ein hardaloedd i’w llenwi am ddim gan y Cyngor Sir eleni.\n“Mae’r rhwystrau sy’n codi i gymunedau gwledig pan fo’r tywydd yn troi yn gallu achosi problemau i weithwyr rheng-flaen deithio i’w gwaith, i lorïau fel rhai sy’n codi llaeth o ffermydd godro ac i drigolion yn gyffredinol wrth iddynt geisio symud yn ddiogel ar hyd lonydd gwledig sydd heb eu graeanu.\n“Os gallwn ni, fel Cyngor, geisio lleddfu rhywfaint o’r baich hwn, yna rydyn ni’n mynd y filltir ychwanegol i gefnogi ein cymunedau. Mae diogelwch ein trigolion a’n staff yn hollbwysig.”\nYn Ward Llandderfel yn unig, mae’r biniau halen ar y ffyrdd bychain yn dyngedfennol bwysig gan bod rhai o’r lonydd yn cyrraedd 1900 o droedfeddi uwchlaw lefel y môr. Mae gaeafau yn gallu bod yn galed iawn a rhew ac eira yn achos trafferthion wrth deithio ar hyd y ffyrdd gwledig.\nLlun o'r Cynghorydd Elwyn Edwards yn ngiât ffordd fferm Wyau Cae Pant yn Llandderfel\nYn ôl Colin Jones o gwmni Wyau Cae Pant yn Llandderfel: “Fel busnes, mi all y gaeaf fod yn anodd wrth ddosbarthu wyau a derbyn bwyd i’r ieir yma i fuarth y fferm gyda’r loriau, oherwydd y tywydd garw a’n lleoliad ni.\n“Mae giât ffordd y fferm ar dop allt serth heibio i bentref Llandderfel. Felly, mae’r dirwedd yn uchel a’r allt yn llithrig iawn pan ddaw’r tywydd gaeafol.\nMae clywed y bydd biniau halen yn cael eu llenwi yn yr ardal am ddim gan y cyngor leni, yn newyddion da iawn i ni. Dwi’n ddiolchgar iawn i’r cynghorydd lleol, Elwyn Edwards am godi’r mater a thynnu sylw swyddogion at y broblem.”\nYn ôl y Cynghorydd Catrin Wager: “Dwi’n falch bod cynghorwyr Plaid Cymru Gwynedd sy’n cynrychioli ardaloedd gwledig wedi dod atai i drafod y pryder yma. Trwy gydweithio rydyn ni’n llwyddo i ddatrys problemau, cefnogi cymunedau a rhoi buddiannau pobl Gwynedd yn gyntaf.\n“Mae’r pwysau ariannol gan y Torïaid yn San Steffan dros y blynyddoedd diwethaf wedi golygu bod gwasanaethau sydd ddim yn gyfrifoldeb statudol ar gynghorau sir wedi eu torri neu wedi cyrraedd yr asgwrn ac mae hynny yn gwbl annheg ar drigolion a chymunedau Gwynedd.\nMae Pwyllgor Craffu Cyngor Gwynedd hefyd wedi codi’r mater â’r Adran wedi bod yn chwilio am ddatrysiad.\nY Cyngor sy’n graeanu ffyrdd prif flaenoriaeth ac ail flaenoriaeth ledled y sir, ond nid oes cyfrifoldeb statudol i raeanu lonydd eraill y sir. Trwy gyflenwi’r graean, mae’n rhoi cymorth i drigolion sy’n byw yn yr ardaloedd gwledig gyrraedd at yr halen yn agos at eu cartrefi, pan fydd y tywydd yn achosi trafferthion.\n“Yn yr achos yma, mae cyflwyno’r graen i’r biniau halen am ddim y peth cywir a theg i’w wneud i drigolion Gwynedd. Mae ardaloedd gwledig ledled Gwynedd yn cael cyflenwadau halen yn y biniau melyn fel bod gwell siawns gan bobl i symud a theithio gyda gofal dros fisoedd o dywydd garw y gaeaf yma,” meddai’r Cynghorydd Catrin Wager.\nMae gohebiaeth wedi ei anfon at Gynghorau Cymuned a Thref y sir i’w hysbysu am y newidiadau i’r drefn ar gyfer eleni.\nFfion Clwyd Edwards published this page in Newyddion 2021-12-21 14:33:15 +0000


sgriw ansafonol manwl uchel wedi'i haddasu, sgriw peiriannu cnc dur gwrthstaen - Winrock\nHafan » Cynhyrchion » Clymwr Custom » sgriw ansafonol manwl uchel wedi'i haddasu, sgriw peiriannu cnc dur gwrthstaen\n1. Dur Di-staen: SS303, SS304, SS316, SUS420J2, ac ati\n2. Dur: 12L14, 12L15, C45 (AISI1045), ac ati\n3. Dur Carbon: CH1T, ML08AL, 1010, 1035, 1045, ac ati\n4. Dur Alloy: 10B21, 35ACR, 40ACR, 40Cr, 35CrMn, ac ati\n5. Aloi Alwminiwm neu Alwminiwm: Al6061, Al6063, ac ati\n6. Pres: C3604, C38000, ac ati\nSinc plated, Nickel plated, Chrome plated, Passivation, Ocsidio, Anodization,\nGeomet, Dacromet, Ocsid Du, Ffosffatio, Gorchuddio Powdwr ac Electrofforesis, ac ati\nISO, DIN, ANSI, JIS, BS ac ansafonol.\nDia: 2-200mm neu fel eich cais\nDeunydd Crai / QC / Pennawd / Edau / Trin Gwres / Triniaeth Arwyneb / Arolygu QC / Didoli a Phacio / Llongau\n+/- 0.005mm neu fel eich cais\nMae samplau ar gyfer caewyr safonol i gyd am ddim\n15-20 diwrnod ar ôl i'r gorchymyn gael ei gadarnhau neu fel eich cais\n270 * 220 * 120mm neu wedi'i addasu\nByddwn yn mynd ar drywydd pob cwsmer ac yn datrys eich holl broblemau a fodlonir ar ôl eu gwerthu\n1. Rydym yn wneuthurwr proffesiynol sy'n arbenigo mewn cynhyrchu gwahanol rannau metel, gan gynnwys rhannau troi manwl CNC, rhannau melino manwl CNC, rhannau turn awtomatig, rhannau torri gwifren EDM ac ati am dros 10 mlynedd.\n2. Gyda pheirianwyr technegol profiadol ac offer archwilio modern, gall ein ffatri eich helpu i ostwng cost ar hyn o bryd o argyfwng ariannol ledled y byd.\n3. Rydym wedi ymrwymo i ganolbwyntio ar alw a boddhad y cleient, ac i ddarparu cynhyrchion o ansawdd uchel am brisiau cystadleuol yn ôl eich lluniadau neu samplau. Rhannau arbennig ar gyfer eich anghenion arbennig!\n4. Gall ein hadran Ymchwil a Datblygu a QC gref reoli'r cynhyrchion i fodloni'ch cais caeth, archwiliad 100% ar ddimensiynau beirniadol gyda chywirdeb uchel +/- 0.005mm.\n5. Pris uniongyrchol ffatri ac ar amser ei ddanfon.\n6. Maint bach yn dderbyniol.\n7. Samplau am ddim ar gael.\n8. OEM ymarferol.\nLlawlyfr Troi Melino\nGringding Prototeipio Drilio\nBroaching Awtomig Melino CNC\nEchel aml CNC Turn turn CNC Melino cynhyrchu\nTroi cynhyrchu Prototeipio Gwaith melino edau\nCynhyrchu CNC yn troi Prototeipio CNC Gweithgynhyrchu offer cynhyrchu\nPeiriannu CNC Torri laser Troi\nMalu Melino Hobing\nCastio (Castio tywod / marw) Stampio Weldio\nPlygu EDM Torri Gwifren\nEngrafiad laser Knurled Etc ...\n• OFFER AROLYGU\nBydd ein hadran QC yn archwilio'r cynhyrchion wrth gynhyrchu ac ar ôl eu cynhyrchu.\nRydym yn addo ichi fel isod:\n1. Gwiriwch y deunydd crai cyn y cynhyrchiad.\n2. Cael archwiliad ar hap yn ystod y cynhyrchiad.\n3. Gwnewch archwiliad 100% cyn y cludo.\n1. Ydych chi'n ffatri neu'n gwmni masnachu?\nA: Rydym yn ffatri sydd wedi bod yn arbenigo mewn peiriannu cnc a gweithgynhyrchu awtomatig am fwy na 10 mlynedd.\n2. Ble mae'ch ffatri a sut alla i ymweld â hi?\nA: Mae ein ffatri wedi'i lleoli yn ninas Huizhou a gallwch gael gwybodaeth fanylach trwy bori trwy ein gwefan: www.hzjiyan.com.cn\n3. Pa mor hir y gallaf gael rhai samplau i'w gwirio a beth am y pris?\nA: Gwneir samplau normaly o fewn 1-2 diwrnod (rhannau peiriannu awtomatig) neu 3-5 diwrnod (rhannau peiriannu cnc). Mae cost y sampl yn dibynnu ar yr holl wybodaeth (maint, deunydd, gorffeniad, ac ati). Byddwn yn dychwelyd cost y sampl os yw maint eich archeb yn dda.\n4. Sut mae gwarant rheoli ansawdd y cynnyrch?\nA: Rydym yn dal yr ansawdd tynhau gan reoli o ddechrau da hyd y diwedd ac yn anelu at 100% yn rhydd o wallau.\n5.Sut i gael dyfynbris cywir?\n♦ Lluniadau, ffotograffau neu samplau o gynhyrchion.\n♦ Meintiau manwl o gynhyrchion.\n♦ Deunydd cynhyrchion.\n♦ Trin wyneb ar gynhyrchion.\n♦ Maint prynu arferol.\nDisgrifiad: Sgriw ansafonol wedi'i haddasu, sgriw peiriannu CNC dur gwrthstaen\nDeunydd: dur, dur gwrthstaen, dur carbon, pres, alwminiwm, aloi, ac ati\nCais: Offer offer cartref, Rhannau awto, offer diwydiannol, Trydanol\nPrisio: Pris uniongyrchol ffatri\nSamplau: Cynnig samplau am ddim\nMOQ: Derbynnir archebion bach\nPacio: Wedi'i becynnu mewn bag plastig gyda charton ar gyfer pacio allanol neu fel eich caisCost Rheoli: Dyluniad y broses gynhyrchu fwyaf effeithlon\nRheolaeth QC: Archwiliad 100% ar ddimensiynau critigol\nRheoli: Gweithwyr medrus a phrofiad cyfoethog


Gŵyl Calan Gaeaf - Wicipedia\nGŵyl Calan Gaeaf\n(Ailgyfeiriad oddi wrth Nos Galan Gaeaf)\nRoedd Gŵyl Calan Gaeaf sydd ar 31 Hydref heddiw yn ddydd olaf y flwyddyn Geltaidd, ac mae hi'n ŵyl boblogaidd hyd heddiw. Mae rhai elfennau o'r hen draddodiadau Celtaidd megis golau llusern wedi parhau hyd heddiw a mabwysiadwyd rhai arferion diweddar yn fyd-eang megis tanio tân gwyllt i ddathlu'r achlysur. Peidiodd eraill: gwaseila a hela'r dryw ers rhai blynyddoedd.\n2 Traddodiadau Gŵyl Calan Gaeaf\n2.1 Traddodiadau cyffredin\n2.2 Traddodiadau gwreiddiol Cymru\n3 Coelcerthi G’langaea a Guto Ffowc\nI'r Celtiaid, roedd Calan Gaeaf yn ddydd pan oedd y drws rhwng eu byd hwy a'r byd nesaf yn agor, ac felly roedd yn ddydd i roi teyrnged i'r meirw, yn ogystal ag ofni bod ysbrydion yn ymweld â nhw. Felly, er mwyn rhwystro ysbrydion rhag ymweld â'u tai, roedd pobl yn cynnau pob tân yn eu cartrefi. Dechreuodd y flwyddyn Geltaidd Newydd ym mis Tachwedd, pan ddechreuodd y gaeaf, y tymor tywyllaf ac oeraf. Roedd tymor y goleuni yn dechrau ar Galan Mai sydd ar 1 Mai heddiw.\nRoedd amser Calan Gaeaf yn amser prysur iawn i'r bobl. Er mwyn paratoi at y tymor tywyll ac oer roedd yn rhaid casglu bwyd fel haidd, ceirch a gwenith, maip, afalau a chnau. Ac i'r bugeiliaid â'u hanifeiliaid roedd yn rhaid dychwelyd o'r ucheldiroedd; o'r 'hafod' i lawr i'r 'hendref'.\nYmgeisiodd yr Eglwys gael gwared ar draddodiadau Calan Gaeaf am eu bod nhw'n gwrthdaro â'r grefydd Gristnogol. Felly, cyflwynodd yr Eglwys ŵyl newydd: Gŵyl yr Holl Saint ar 1 Tachwedd.\nTraddodiadau Gŵyl Calan Gaeaf[golygu | golygu cod y dudalen]\nParti Calan Gaeaf yng Nghroesoswallt. Ffotograff gan Geoff Charles (1954).\nTraddodiadau cyffredin[golygu | golygu cod y dudalen]\nFel arfer, mae pobl yn defnyddio pwmpen er mwyn creu llusern neu jaclantar ac mae'r plant yn gwisgo fel ysbrydion neu wrachod, gan guro ar ddrysau pobl eraill ac yn gofyn am "Gast neu geiniog" i gael rhywbeth da fel fferins/losin neu arian. Dyma ydy'r "hel calennig" modern erbyn hyn.\nTraddodiadau gwreiddiol Cymru[golygu | golygu cod y dudalen]\nYn ardaloedd gwledig Cymru, roedd pobl yn codi coelcerth ar eu caeau ac yn defnyddio rwdan neu feipen er mwyn creu Jac o' Lantern. Roedd pobl yn dweud fod yr Hwch Ddu Gwta (hwch ddu heb ei chynffon) a dynes heb ei phen yn crwydro'r caeau, yn ddigon o reswm i'r plant ddod yn ôl i'r tai yn gynnar. Roedd rhai yn dweud fod eiddew yn dda i weld gwrachod.\nMae rhai pobl yn llenwi powlen â dŵr hyd nes fod hi'n hanner llawn ac yn rhoi afalau ynddi. Bydd yr afalau yn arnofio ar y dŵr a bydd yn rhaid gafael ynddynt gan ddefnyddio'r dannedd.\nYn yr Oesoedd Canol roedd yna arferion o roi bwyd i'r meirw, trwy gynnal gwledd fawr a rhoi torth neu gacen i'r tlodion. Hel bwyd cennad y meirw oedd yr hen enw ar hyn ac roedd trigolion Cynwyd, Corwen, Llansanffraid a Glyndyfrdwy yn ffyddlon iawn i'r ddefod hon tan yn ddiweddar. Cerddai llawer iawn o wragedd tlawd o gwmpas y tai yn casglu teisennau. Gwyddom i hyn ddigwydd hyd at 1876 yn yr ardaloedd hyn.\nDyma ddisgrifiad gan Charles Ashton yn 1890:\nYr oedd Nos Galan Gaeaf yn noson bwysig hefyd. Ac nid oedd ein teidiau'n esgeulus o gadw'r hen ddefod o gynnau tanau ar y noson hon, coelcerthi eithin a rhedyn. Dywedir wrthym fod yr arferiad hwn cyn hyned ag amser y Derwyddon, ac mai diben y tanau oedd boddhau'r duwiau. Dylid diffodd y tân ar yr aelwyd y noson honno, hefyd, a'i ail-gynnau gyda phentewyn a ddygent adref o'r goelcerth gysegredig. Mae llawer ohonom yn cofio'r hwch ddu gwta a fyddai yn ymlid y werin anwybodus adref oddi wrth y goelcerth. Y diafol ei hun, mewn rhith hwch ddu â chynffon fer ydoedd yr ymlidiwr. Nid oes ond tri ugain mlynedd er pan yr oedd pobol yn credu fod gan yr hwch ddu nodwyddau blaenllym i drywanu yr hwn a fyddai yr olaf yn myned dros y gamfa.\nAdref, adref am y cynta', Hwch Ddu Gwta a gipio'r ola'.\nRhigwm o Sir Ddinbych\nYr hwch ddu gwta, mae'n debyg, oedd y tu ôl i'r hen ddywediad; "Nos Glan Gaea, bwgan ar bob camfa!" Yn ogystal â'r hwch ddu gwta, roedd ysbryd y ladi wen yn codi ofn ar rannau'r wlad.\nCoelcerthi G’langaea a Guto Ffowc[golygu | golygu cod y dudalen]\nSylw cefndirol gan John Evelyn:\nWotton 5 Tachwedd 1685: it being an extraordinary wett morning first gunpowder conspiracy anniversary under a prince of the Roman religion [Iago’r II]. Bonfires forbidden on this day; what does that portend\nOnd roedd coelcerthi i'w gweld o hyd ar noson G'lanmai yng nghyfnod William Bulkeley:\n31 Hydref 1736: Llanfechell, Môn: The Wind S. calm, dark, & overcast in the Morning, but. dry, about 12 it begun to rain, & rained more or less,(sometimes very hard) till 7 at Night. very few Coel-coeths [sic] to be seen this Night.\nDifyr gweld bod yr hen arfer o gynneu coelcerthi ar noswyl G’lan Gaea yn dal ei dir yma yn Llanfechell yn 1736, neu bod yr hen arfer wedi dod yn ei ôl. Tua 1606 fe basiwyd Deddf gan y Llywodraeth Protestanaidd ffwndamentalaidd oedd mewn grym ar y pryd i wahardd y coelcerthi G’lan Gaea traddodiadol am eu bod wedi cael yr esgus perffaith i wneud hynny. Roedd adlais gref iawn o baganiaeth yn gysylltiedig â G’lan Gaea, a phan ddaliwyd Guto Ffowch, yn ceisio rhoi bom dan Senedd Llundain ar Dachwedd y 5ed fe symudwyd y coelcerthi i’r dyddiad hwnnw, ac mae’n dal felly hyd heddiw. Cofier mai ar y 5ed Tachwedd 1605 y daliwyd Guto ac fe gafodd ei boenydio’n ddidugaredd cyn ei ddienyddio drwy ei grogi a’i dynnu’n ddarnau yn Ionawr 1606 – ddim ei losgi ar Dachwedd y 5ed fel mae rhai yn meddwl.\nYn glyfar iawn o ran Llywodraeth y cyfnod roedd symud y coelcerthi i Dachwedd y 5ed yn cyflawni dau bwrpas: 1) Roedd yn slap ar wyneb arferion paganaidd G’lan Gaea gyda’r un llaw, 2) ac yn slap gyda’r llaw arall ar wyneb y Pabyddion drwy ddathlu ‘achubiaeth’ y deyrnas brotestanaidd oherwydd methiant y ‘Cynllwyn Powdwr Gwn’ yr oedd Guto Ffowc a Phabyddion eraill yn rhan ohonno. Dan yr amgylchiadau, mi newidiodd llawer o bobl eu coelcerthi i Dachwedd y 5ed – peth peryg iawn oedd peidio, ar boen cael eich cyhuddo o fod un ai yn bagan neu yn Babydd – mi fyddai gwrachod yn ogystal a Phabyddion yn cael eu llosgi yn y dyddiau duon a pheryglus hynny.\nMae'r Gwyddelod yn dal i gynnal coelcerthi ar 31ain Hydref  ac roedd coelcerthi i’w gweld ar noson G'lanmai hefyd hanner canrif ar ôl cofnod William Bulkeley:\nFelly, yn ôl y cofnod hwn roedd yna reswm arall i gynnal coelcerthi ar noson G’langaea – ond beth oedd y fuddugoliaeth dros y Saeson oedd gan Foneddiges Llangollen dan sylw? Dyma ddau bosibilrwydd pam y dathlu: a) brwydr pan enillodd Owain Glyn Dŵr yn erbyn Siryf Dinbych, b) llosgi Castell Caergwrle a Penarlag yn ngwrthryfel Dafydd brawd Llywelyn ar ôl ennill brwydr Waunyrwyddfid (Gwernaffield/Y Waun) tu allan Yr Wyddgrug? Heb dyddiad mae'n anodd gwybod.\n↑ Cwm Eithin gan Hugh Evans, Gwasg y Brython, 1931.\n↑ Traethawd gan Charles Ashton: Bywyd Gweledig yng Nghymru ddechrau'r ganrif o'r blaen; 1890.\n↑ 3.0 3.1 Owen, Trefor M. Welsh Folk Customs (Caerdydd, Amgueddfa Genedlaethol Cymru, 1978 ), 123–4.\n↑ John Evelyn: Faber Book of Diaries, Faber\nSamhain / Gŵyl Calan Gaeaf · Imbolc / Gŵyl Fair y Canhwyllau · Calan Mai · Gŵyl Galan Awst\nWedi dod o "https://cy.wikipedia.org/w/index.php?title=Gŵyl_Calan_Gaeaf&oldid=10881504"\nNewidiwyd y dudalen hon ddiwethaf ar 24 Chwefror 2021, am 09:10.


Y mwg drwg - BBC Cymru Fyw\nYn 2005 fe heidiodd bron i 100 o bobl i'r Senedd ym Mae Caerdydd i brotestio yn erbyn bwriad Llywodraeth Cymru i wahardd ysmygu mewn manau cyhoeddus. Degawd ers i'r ddeddf ddod i rym ar 2 Ebrill 2007, ydy'r newid wedi bod er gwell neu er gwaeth?\nYn ôl grŵp ysmygwyr Forest, mae pôl piniwn sydd wedi'i gomisiynu gan Populus yn dangos fod 58% o boblogaeth Cymru yn meddwl y dylai tafarndai a chlybiau preifat gael yr hawl i osod ystafelloedd i ysmygwyr.\nDywedodd Simon Clark, cyfarwyddwr Forest: "Mae'r awgrym fod y gwaharddiad ar ysmygu yn hynod boblogaidd wedi'i ddatguddio fel myth."\nY rheswm dros lefelau uchel o ufuddhau ydy am fod cosbau mor llym a bod pobl ofn torri'r gyfraith, meddai.\nOnd ers 2 Ebrill 2007, mae'r elusen ASH Wales yn nodi fod canran yr ysmygwyr yng Nghymru wedi gostwng o 24% i 19% yn 2017.\nDywedodd prif weithredwr yr elusen, Suzanne Cass, fod y gwaharddiad wedi bod y newid mwyaf allweddol i iechyd y wlad ers degawdau.\nMeddai fod cefnogaeth cryf yn parhau i'r gwaharddiad, gyda 81% o blaid gan gynnwys tri chwarter o holl ysmygwyr y wlad.\nMae'r gwaharddiad wedi gwneud lot o dda i'r diwydiant cwrw\nOnd beth am y brotest yn 2005 ac ymgyrch 'Butt Out!' tafarnwyr i geisio atal y ddeddf? Beth ydy'r teimladau bellach?\nTrefnwyr y brotest honno oedd papur newydd y diwydiant bragu, The Publican - neu The Morning Advertiser fel mae'n cael ei adnabod bellach.\n"Bydden ni fwy na thebyg ddim yn cefnogi ymgyrch debyg heddiw," meddai golygydd y papur, Ed Bedington.\n"Mae'r gwaharddiad wedi gwneud lot o dda i'r diwydiant cwrw ac mae tafarndai yn lefydd lle all teuluoedd fynd erbyn hyn i fwynhau bwyd a diod o safon.\n"Dwi ddim yn meddwl bod galw i ddiddymu'r ddeddf erbyn hyn ond dydi hynny ddim i ddweud nad oes rhai tafarndai wedi dioddef, ac yn dal i ddioddef."\nOnd beth am y deddfau eraill?\nMae meddyginiaeth drwy bresgripsiwn wedi bod am ddim yng Nghymru ers 1 Ebrill 2007. Yn y degawd ers hynny, mae'r Alban a Gogledd Iwerddon wedi dilyn.\nMae'r gweithwyr iechyd sy'n gallu eu rhoi yn cynnwys fferyllwyr a nyrsys, ac mae'r presgripsiynau hynny am ddim hefyd.\nYn ôl y llywodraeth, dyma benderfynu cael gwared â thâl am bresgripsiynau am fod tystiolaeth yn dangos bod rhai unigolion oedd yn dioddef o gyflyrau cronig difrifol fel pwysau gwaed uchel neu glefyd y galon yn methu â fforddio'r presgripsiynau ac yn dewis gwrthod rhannau o'r presgripsiwn er mwyn lleihau'r gost.\nDywedodd yr Ysgrifennydd Iechyd, Vaughan Gething bod "rhoi presgripsiynau am ddim yn flaengar ac yn rhan annatod o'n gwasanaethau iechyd yma yng Nghymru".\nOnd yn ôl llefarydd y Ceidwadwyr ar Iechyd yng Nghymru, Angela Burns, mae'r ddeddf yn rhoi gormod o bwysau ariannol ar y Gwasanaeth Iechyd, ac yn cymryd arian all gael ei ddefnyddio i ariannu triniaethau am afiechydon mwy difrifol.\nYm mis Medi y llynedd, dywedodd Prif Feddyg Llywodraeth Cymru, Dr Frank Atherton, fod Cymru "yn arwain" yn yr ymdrechion i gynyddu nifer y bywydau sy'n cael eu hachub drwy drawsblannu organau.\nYn ôl yr Ysgrifennydd Iechyd Vaughan Gething, roedd ystadegau y 12 mis cyntaf yn galonogol ac mae'r newid yn y gyfraith wedi bod yn bositif.\nErs 1 Rhagfyr 2015, mae 160 o organau wedi cael eu trawsblannu, gyda 39 o rheiny drwy ganiatâd tybiedig. Mae ffigyrau yn dangos bod 6% o bobl sy'n gymwys yng Nghymru wedi penderfynu tynnu'n ôl o'r cynllun.\nYm mis Mawrth 2015 fe bleidleisiodd aelodau'r Cynulliad yn erbyn cynnig i wahardd taro plant yng Nghymru.\nMae cyn Archesgob Cymru Dr Barry Morgan ymysg y rhai sydd wedi galw am ail-ystyried y penderfyniad, gan ddadlau fod "gennym ni i gyd gyfrifoldeb i roi diwedd ar sefyllfa ble mae'r math cyffredin hwn o drais yn dderbyniol yn ddiwylliannol a'n gyfreithiol".


Cynnydd yn nifer año achosion yn ffatri Glyn Ebwy Noticias\nCynnydd yn nifer año achosion yn ffatri Glyn Ebwy\nMae wyth aelod o el personal mewn ffatri brosesu bwyd yng Nglyn Ebwy bellach wedi cael prawf positivo am coronafeirws. Ddydd Llun cyhoeddwyd bod pedwar aelod\nMae wyth aelod o el personal mewn ffatri brosesu bwyd yng Nglyn Ebwy bellach wedi cael prawf positivo am coronafeirws.\nDdydd Llun cyhoeddwyd bod pedwar aelod o personal de Zorba Delicias wedi profi n'bositif am y feirws, ond mae hynny bellach wedi dyblu.\nYchwanegodd Iechyd Cyhoeddus Cymru bod "de la onu achos tebygol arall".\nDywedodd y corff bod 476 o bobl sy n gysylltiedig â r ffatri wedi cael ue profi hyd yma.\n'Canlyniad da iawn'\nDywedodd Dr Rhianwen Rígido, ymgynghorydd mewn rheoli clefydau trosglwyddadwy gydag Iechyd Cyhoeddus Cymru: "Mae hwn yn ganlyniad da iawn un hoffem ddiolch me Zorba Delicias Ltd soy de la ue cydweithrediad llawn.\n"Mae ymchwiliadau n'parhau o corrió achos posibl y digwyddiad, ac ni ellir dod me unrhyw ganlyniadau yn ystod y camau cynnar hyn. Nid oes achos wedi i ddatgan.\n"Wrth yo ni symud en gyfnod adfer pandemig Coronafeirws, byddwn yn disgwyl gweld clystyrau mewn lleoliadau vil gweithleoedd.\n"Rydym yn rheoli unrhyw glystyrau o coronafeirws yn briodol, trwy roi cyngor ar atal un rheoli heintiau un thrwy gefnogi olrhain cysylltiadau pan fo angen."\nFis diwethaf, bu 634 achos o Covid-19 mewn ffatrïoedd prosesu bwyd yn Llangefni, Wrecsam un Merthyr Tudful.


Plaid Cymru yn galw am fwy o gefnogaeth economaidd i amaethyddiaeth Cymru - Plaid Cymru\nMae pryderon fod y sector tymhorol sydd eisoes yn hynod fregus heb gael eu cefnogi gan becynnau cefnogaeth economaidd llywodraethau’r DG a Chymru mewn ymateb i’r argyfwng Coronafeirws.\nMae amaethyddiaeth Cymru yn ddiwydiant hanfodol, sy’n cyflogi dros 52,000 o weithwyr yn uniongyrchol ac y mae’n sylfaen hollbwysig i ddiwydiant bwyd a diod Cymru, a gynhyrchodd £7.4 biliwn mewn refeniw yn 2019 gan gyflogi dros 240,000 o weithwyr yn uniongyrchol ac yn y gadwyn gyflenwi ehangach.\nYnghyd â phryderon fod pecynnau cefnogi’r llywodraethau yn anwybyddu diwydiannau tymhorol fel amaethyddiaeth, nid ydynt chwaith yn gostwng y costau rhedeg cymharol uchel sydd gan amaethyddiaeth, gan gynnwys contractau prydlesu peiriannau ac offer, cyllid asedau ac ad-dalu dyledion.\nMae Plaid Cymru yn galw ar Lywodraeth y DG i ddatblygu mesurau ariannol fel mater o frys i gefnogi diwydiannau tymhorol, ynghyd â chynnydd yn y cyllid i Lywodraeth Cymru fel bod modd creu pecyn cynhwysfawr o gefnogaeth ariannol i fod yn sail i incwm ffermwyr Cymru.\n“O gig oen i gynnyrch llaeth, mae amaethyddiaeth Cymru wedi wynebu gostyngiad yn y galw a mwy o bwysau ar gyflenwi, sydd yn gwthio’n ffermwyr i ymyl y dibyn. Er bod mesurau llywodraethau’r DG a Chymru yn rhoi peth cefnogaeth i’r economi yn ehangach, mae diwydiannau hynod dymhorol fel amaethyddiaeth angen ac yn haeddu pecyn unswydd o gefnogaeth economaidd.\n“Wedi gaeaf caled lle’r oedd ffermwyr yn brwydro yn erbyn ansicrwydd Brexit a llifogydd, mae Coronafeirws wedi cau’r drysau yn wyneb economi wledig sydd eisoes wedi dioddef.\n“Amaethyddiaeth Cymru yw asgwrn cefn yr economi wledig, lle mae dros 80% o’r nwyddau a’r gwasanaethau y mae ffermydd yn brynu o fewn cylch o 25 milltir o’r fferm.\n“Byddai cwympo amaethyddiaeth yng Nghymru, heb sôn am mewn ardaloedd eraill fel De Orllewin Lloegr a Dwyrain Anglia, yn drychineb i gymunedau gwledig.\n“Rhaid i Lywodraeth y DG adolygu ei fecanweithiau cefnogi presennol i i fusnesau gwledig fel mater o frys, a gweithio gyda Llywodraeth Cymru i gyllido pecyn cynhwysfawr o gefnogaeth i i ffermwyr Cymru. Mae rhannau helaeth o’n heconomi, llawer o’n cymunedau a chymaint mwy yn dibynnu ar ymateb cadarn fydd yn galluogi ein ffermwyr i oroesi’r argyfwng hwn.”


Radio Wales yn 40: Atgofion Roy - BBC Cymru Fyw\nMae gorsaf genedlaethol Saesneg Cymru, Radio Wales, yn dathlu 40 mlwyddiant ar 13 Tachwedd.\nCyn y dyddiad hwnnw roedd y gwasanaeth Radio 4 Wales, a gyda darlledu Radio 4 yn cael ei ledaenu dros Brydain fe benderfynwyd creu gorsaf genedlaethol i Gymru, blwyddyn wedi i'r BBC sefydlu Radio Cymru.\nRhywun sydd wedi bod yn llais cyfarwydd ar orsaf Radio Wales ers 1980 yw Roy Noble. Cafodd Cymru Fyw air gyda Roy i'w holi am rai o'i atgofion o ddyddiau cynnar yr orsaf.\nRoeddwn i'n brifathro ar y pryd ac wedi mynd nôl i'r brifysgol i wneud gradd uwch. Roedd 'na hysbys yn y Western Mail yn chwilio am gyflwynydd i Radio Wales. Doedd e ddim yn glir iawn beth oedden nhw mo'yn, ac o'n i'n meddwl bo' nhw wedi gorfod ei roi e yn y papur ond bod rhywun bownd o fod fewn golwg gyda nhw - yn perthyn i rywun neu yn gysylltiedig 'da rhyw bwyllgor.\nFelly nes i ddim rhoi cais i mewn, ond nes i yrru tudalen i mewn gydag ond dau air arno fe - 'Roy Noble'. Nes i yrru'r un dudalen fewn y diwrnod wedyn, a'r diwrnod ar ôl hynny a'r diwrnod ar ôl hynny am gwpl o wythnose.\n'Heriau' wrth i Radio Wales droi'n 40\nPan o'n i dipyn bach mwy dewr nes i dorri llunie mas o ryw gylchgrawn o fois golygus a nes i roi ar y daflen 'dyma fi yn Acapulco' neu 'dyma fi yn y Queen's Garden Party', gan roi disgrifiad o'n hun. Yn y pen draw, wedi tri mis mi gysyllton nhw 'da fi, achos o'n i wedi dechrau rhoi fy rhif ffôn fewn.\nWedi i mi gyrraedd d'wedon nhw er bod cannoedd wedi gwneud cais doedd y swydd heb ei lenwi oherwydd rhyw doriadau yn y BBC, ond gan bo' fi yno fe athon nhw a fi o gwmpas i gael sgwrs 'da ambell i gynhyrchydd. Roedd fy nhroed i mewn cyn belled yn y drws fel bod nhw methu cael e mas.\nRoy yn nyddiau cynnar Radio Wales\nCyn Radio Wales roedd 'Radio 4 Wales' yn darlledu mewn ffordd eithaf difrifol â phynciau a thôn difrifol iawn, gyda darlledwyr fel Vincent Kane yn cyflwyno yn y bore. Ond pan ddechreuodd Radio Wales fe benderfynodd Teleri Bevan, y golygydd rhaglenni cyntaf, newid naws a chyfeiriad yr orsaf.\nDwi'n cofio un o'r pethau cyntaf ar yr orsaf oedd parot roedden nhw'n dweud oedd yn gallu siarad, ond dwedodd e ddim gair, methu gwneud sŵn o gwbl!\nRoedd y newid yma yn ormod i rai pobl, ac yn cael ei ystyried yn eithaf controversial, gydag ambell i gwyn yn dod mewn. Roedd hi'n ddewr i barhau gyda'r cyfeiriad mwy ysgafn.\nRoy gyda'i gyd-gyflwynydd, Frank Hennessey\nDdes i at yr orsaf, ac wedi hynny daeth Frank Hennessey, Owen Money a Ray Gravell. O'n i'n gweithio yno unwaith yr wythnos am bum mlynedd yn gwneud rhaglen Letter from Aberdare, ac yn cyfuno hyn gyda fy swydd fel prifathro, ac o'n i'n camu fewn pan oedd eraill yn yr orsaf yn cael gwyliau.\nWnes i weithio yno yn llawn amser o 1985, ond roedd hi wedi cymryd blwyddyn i fi wneud fy meddwl lan a derbyn y cynnig. Roedd gen i swydd dda fel prifathro felly roedd hi'n benderfyniad anodd.\nRoy yng nghwmni Owen Money a Lisa Barsi\nRoedd Rob (Brydon) yno yn gwneud rhaglen gydag Alan Thompson, ac yn y pen draw fe ddywedodd rhyw olygydd wrtho fod ganddo ddim dyfodol yn yr orsaf. Felly aeth Rob i Lundain a dechrau gweithio yn lleisio hysbysebion ac ati, aeth ymlaen o fanno a sbïwch arno fe nawr.\nDwi dal mewn cysylltiad gyda Rob. Fethes i ei sioe e yn ddiweddar oherwydd mod i'n dost, ond mae e wedi bod yn tecstio ac yn holi am fy iechyd ers hynny. Mae e'n fachan sy'n fodlon rhoi amser i chi.\nRob Brydon, a ddaeth yn seren wedi'r gyfres deledu 'Marion and Geoff', cyn mynd mlaen i 'Gavin and Stacey' a 'The Trip', ymysg llwyddiannau eraill\nOdd Grav (Ray Gravell) ar ben ei hunan, doedd dim dal beth oedd e am ei ddweud. Roedd e'n ffrind da ond gyda phroblem hunanhyder mawr.\nDwi'n cofio darlledu i Radio Wales gyda fe mas yn Nulyn. Athon ni mas am ddiod, ac wedyn yn y gwesty am 3.30 y bore ges i alwad ffôn, "Roy? Grav sy' yma" "Ie Grav, be ti mo'yn?" atebais i. Gofynnodd e "dwed wrtha i, be ti'n meddwl amdanaf i rili?"... roedd ei ysbryd yn isel.\nY bore wedyn nes i dalu, ac fe ddwedodd y bobl yn y dderbynfa bod arna i arian bil ffon. O'n i wedi galw fy ngwraig a Mam, achos o'dd hi'n wael pryd hynny. Daeth y bil i tua 11 Punt Wyddelig (roedd hyn cyn dyddie'r Euro). Gofynnodd Grav i fi "Sta fi ddim punts ar ôl, elli di dalu drosta i a 'nai dalu chdi nôl pan fyddwn ni gartref?" "Wrth gwrs" dwedais i, doedd gen i ddim problem 'da hynny... 165 punt oedd ei fil ffôn o'r noson honno! Roedd e wedi ffonio pawb oedd yn fodlon gwrando arno. Roedd e'n fachan caredig iawn, ac yn gymydog hyfryd.\nFrank Hennessey sydd dal gyda rhaglen boblogaidd ar Radio Wales, a'r cyn-chwaraewr rygbi a darlledwr Ray Gravell, a fu farw yn 2007\nDwi bellach yn darlledu unwaith yr wythnos, brynhawn dydd Sul. Mae gan Frank (Hennessey) raglen nos Sadwrn, a hefyd mae gan Beverley Humphreys raglen hyfryd ar nos Sadwrn.\nMae Owen Money wedi cael ail wynt wedi cyfnod o salwch hefyd, yn boblogaidd ac mae e yn ddiddanwr hefyd. Ni gyd yn ffrindiau mawr ac mae'n drueni mawr fod Grav wedi mynd.\nY cyflwynydd a'r diddanwr poblogaidd o Ferthyr, Owen Money\nPan gychwynnon ni doedd dim gymaint o gystadleuaeth â sydd heddiw. Mae dylanwad cyfryngau cymdeithasol yn enfawr heddiw, a faint o bobl ifanc sy'n gwrando ar y radio o gwbl? Maen nhw'n cal popeth maen nhw eisiau o'r ffôn.\nFelly mae'n anodd, achos oedd ffigyrau oedd ganddom ni ers talwm yn uchel iawn, ond mae'r amodau heddiw wedi newid.\nYn bersonol, ac mae Frank wedi dweud wrtha i hefyd wrth edrych nôl ar yr 80au i'r 00au cynnar, rwy'n credu gafon ni the best of times; roedd e wir yn gyfnod aur.


Nadolig Llawen gan WNO | WNO\nNadolig Llawen gan WNO\nWrth i ni edrych yn ôl ar 2019, nid ein cynyrchiadau arbennig yn unig sydd wedi gwneud yn dda eleni, yn hytrach ehangder y cwmni yn dod ynghyd i wneud WNO yr hyn y mae heddiw. Rydym wedi cael ystod eang o gymeriadau gyda ni ar y llwyfan eleni - rhai drwg, a rhai da! Rydym wedi ychwanegu aelodau newydd i'r tîm ac wedi dweud 'hwyl fawr' a 'diolch yn fawr' wrth y rheiny sydd wedi symud ymlaen.\nBu i weithgareddau marchnata eleni ddechrau drwy ddatgelu ein hymgyrch greadigol ar ei newydd wedd. Yn llachar a lliwgar; gwelwyd hyn ledled y wlad mewn pamffledi, ar fyrddau biliau, ar gyfryngau cymdeithasol a mwy, gan greu cryn argraff. Wnewch chi mo'i fethu! Yn ogystal, gweithiodd y tîm ar lawer o gynnwys digidol newydd i helpu i roi cipolwg y tu ôl i'r llen ar ein cwmni opera prysur.\nAeth Cerddorfa WNO ar awyren i Rabat, Moroco ar gais Llysgennad Prydain ar gyfer dau gyngerdd ym mis Rhagfyr dan arweiniad Carlo Rizzi, gyda'r unawdwyr Mary Elizabeth Williams a Gwyn Hughes Jones. Rydym ni'n siŵr mai uchafbwynt eu blwyddyn oedd Moroco, er bod canu Nadolig Llawen yn ein holl ogoniant Nadoligaidd ar gyfer ein fideo yma yng Nghaerdydd, a fydd yn cael ei ddatgelu'n fuan, yn ail agos.\nMae hefyd wedi bod yn amser hynod brysur i dîm Ieuenctid a Chymuned WNO: roedd y profiad Realiti Estynedig trawiadol, mewn cydweithrediad ag ARCADE, A Vixen's Tale yn llwyddiant arbennig. Yn ogystal â hynny, aeth yr adran Ieuenctid a Chymuned i Dubai i gynnal cyfres o weithdai mewn ysgolion cyn ein gwaith gydag EXPO 2020 yno. Ym mis Gorffennaf, dechreuodd yr adran Ddatblygu ymgyrch codi arian, yn gofyn i noddwyr gefnogi Cyfres Janáček WNO a fydd yn ein helpu ni i roi ein gwaith uchelgeisiol ar y llwyfan. Mae'r gyfres yn cael ei chynnal ar draws ein tri chynhyrchiad gan Janáček - The Cunning Little Vixen, Jenůfa a The Makropulos Affair.\nGwych oedd cyrraedd penawdau'r newyddion cenedlaethol gyda'n hapwyntiad o Tianyi Lu yn arweinydd benywaidd preswyl. Gallwch wylio ei chyfweliad gyda'r BBC yma. O'r adran Gweinyddiaeth Artistig, roedd castio Syr Bryn Terfel yn Bluebeard’s Castlear gyfer Haf 2020 yn newyddion gwych gyda llawer mwy i ddod - cadwch lygad allan! Mae lansio ein rhaglen Artist Cyswllt newydd sbon yn ddatblygiad newydd gwych, gyda'r clyweliadau yn mynd rhagddynt, a bydd y ddau ymgeisydd llwyddiannus yn cael eu cyhoeddi yn y gwanwyn.\nCafodd WNO fodd i fyw yn mynd â chynyrchiadau'r Tymor hwn ar daith, sef Carmen, Rigoletto a The Cunning Little Vixen. Cafodd y cwbl dderbyniad da gan gynulleidfaoedd a beirniaid gyda rhai adolygiadau arbennig o 4* a 5*. Bu i un cefnogwr ifanc roi sgôr o 11 allan o 10 i ni!\nCafodd aelodau o staff WNO gyfle i fanteisio ar ein mamiaith yma yng Nghaerdydd drwy gymryd rhan yng ngwersi Cymraeg, a oedd yn llwyddiant ysgubol.\nCadwch lygad allan am fideo arbennig ohonom ni i gyd yn dymuno Nadolig llawen iawn a blwyddyn newydd dda i chi, a fydd ar ein tudalennau cyfryngau cymdeithasol yn fuan.


Llyfrgell Owen Phrasebank - llen\nYr IRA yn ffrwydro bom ac yn lladd 11 yn ystod gwasanaeth coffa yn Enniski llen.\nMae hon yn stori wych a fydd yn gwneud i bobl feddwl dwywaith am frenhines ein Llên.\nWynn Thomas, Tu Hwnt i'r Llen\nAngharad Tomos -- Tywysoges Llên Cymru ac ymgyrch-wraig ddiflino dros gyfiawnder a'r iaith Gymraeg.\nYn union fel y bu i'r Archoffeiriad Iddewig, ar W^yl y Cymod, daenu gwaed ar glawr neu 'drugareddfa' Arch y Cyfamod a gedwid yng nghysegr sancteiddiolaf y deml, aeth Iesu yntau y tu hwnt i'r llen wedi taenu ei waed ei hun yn aberth dros ei bobl (Heb.\nLlên y Llenor.\nEr bod llen y tywyllwch wedi dod dros ei llygaid ers rhai blynyddoedd bellach, mae ei chof yn dal yn fyw ac mi all ddweud llawer o hanes y Wladfa a'i phobl.\nTra bo'i rieni yn casglu llen a llafar plant dechreuodd Robert Opie, yn fachgen ifanc, gasglu papurau losin a siocled, potiau iogwrt, a bocsys bwyd brecwast.\nwrth Hopcyn', 'Llwyr wybodau llen a llyfrau'.\nMae'r llen yn y bryddest yn llen haearn rhwng yr hen wareiddiad Cymreig a'r bywyd di-Gymraeg.\ndarllenwyd rhan o un o'r stori%au yn y babell llen eleni.\n'Rwy'n cofio'r goleuadau yn y Neuadd yn diffodd yn araf, nid yn sydyn fel yn ysgoldy'r capel, a'r goleuadau'n chwyddo wedyn ar y llwyfan, y llen yn codi a byd hudolus y ddrama yn ymagor o flaen fy llygaid.\nRoedd y pnawn gaeafol yn troi'n gyfnos a goleuadau trydan yn dod yn fwy llachar bob munud drwy'r llen o law mân.\nBeth bynnag oedd fy syniadau am y Llen Haearn o'r blaen, 'roedd ei weld yn dipyn gwahanol i'r disgwyl.\nOnd ei farddoniaeth, wrth gwrs, a fyn ei fod yn cael cryn sylw gan yr hanesydd llen.\nOnd treiddiai un sŵn drwodd yn araf: sŵn cyson, rhythmig, yn ceisio'n galed i dorri drwy'r llen goch.\nPan ddaeth i fyny at ochr y gwely, efe a dynnodd y llen yn agored, a chan dynnu i fyny y dillad, yr oedd ar bwynt dyfod i mewn.\nPryddest dafodieithol Dyfnallt Morgan am y llen yn disgyn ar Gymreictod, ar ddiwylliant Cymraeg ac ar yr iaith yn rhai o gymoedd De Cymru, a ffafriai Saunders Lewis, a hi oedd y bryddest orau o bell ffordd.\nDoes dim sy'n fwy gwerthfawr na'r ffresni egni%ol hwnnw, ond mae'n bosib mai'r defnydd gorau ohono fyddai ei ffrwyno o fewn safonau cydnabyddedig y grefft arbennig honno.Llen Cymru\nOnd roedd e'n dod, yn dod trwy'r llen, a honno'n gwanhau, a'r cochni'n dechrau cilio'n raddol - na!\nYr oeddwn i bob amser wedi ystyried y gyfres, Llên y Llenor, yn llusern i oleuo'r darllenydd cyffredin - cymwynas werthfawr yn achos y llenor arbennig hwn.


Tant - Tant - Music - Sain Records - Music from Wales\nAelodau Tant yw – Angharad, Elliw, Modlen, Non a Siwan. Daeth y merched at ei gilydd am y tro cyntaf ym mhenwythnos Trac, Gwerin Gwallgo yng Nglan Llyn nôl yn 2016. Daw y genod o wahanol ardaloedd o Ogledd Cymru. Mae Angharad (telyn), Modlen (llais a gitar)ac Elliw (llais a gitar)yn Ysgol Dyffryn Conwy, Non (telyn a llais)yn Ysgol Y Creuddyn ac mae Siwan (llais a cajon)yn ddisgybl yn Ysgol Gyfun Llangefni.\nMaent yn perfformio eu fersiynau eu hunain o glasuron gwerin Cymraeg gan fwyaf ond yn ychwanegu deunydd gwreiddiol wrth iddynt ddatblygu a magu mwy o brofiad – mae’r 2 drac newydd yn rhai gwreiddiol, I NI gan Rhun ap Iorwerth (sy’n dad i Siwan) a BYWYD RHY FYR gan Modlen, aelod o’r grwp.\nMae artistiaid Cymraeg fel Gwilym Bowen Rhys, Gwenan Gibbard, Angharad Jenkins, Patrick Rimes wedi bod yn ddylanwad mawr arnynt, ac yn diwtoriaid ar y cyrsiau gwerin gwallgof gan trac, y gân gyntaf iddynt berfformio gyda’i gilydd oedd Llwytha’r Gwn gan Candelas ac mae’r repertoire wedi datblygu i gynnwys caneuon gan Meic Stevens , Gwilym Bowen Rhys a chaneuon gwerin o Gymru. Bydd Tant yn ymddangos ar y gyfres Noson Lawen yn fuan, bu’r grwp yn rhan o noson ffilmiwyd yn Venue Cymru Llandudno yn ddiweddar. Bydd y merched hefyd yn dychwelyd i Ddolgellau, bu Tant yn ffodus i berfformio yn Sesiwn Fawr y 3 mlynedd diwethaf, a Hydref 19eg bydd Tant yn ymuno gyda Bwncath mewn noson yn Ty Siamas, Dolgellau. Cyfle gwych i glywed y band ifanc newydd yma yn perfformio eu caneuon newydd!\nBywyd Rhy Fyr\nRhifnod : Sain LL045


Hunllef go iawn – dim allweddi a dim lipstic! - walesonline Administrator - Wales Online\nHunllef go iawn – dim allweddi a dim lipstic!\nBE ydy’ch senario hunllefus chi? Bod mewn parti a darganfod rhywun yn gwisgo’r un ffrog/crys â chi?\nBE ydy’ch senario hunllefus chi? Bod mewn parti a darganfod rhywun yn gwisgo’r un ffrog/crys â chi? Cael eich cyflwyno i rywun enwog a’u llongyfarch ar eu ffilm/llyfr/cyfres deledu ddiweddara cyn sylweddoli eich bod wedi eu cymysgu â rhywun arall? Neu beth am gael eich cloi allan o’r t yn gwisgo dim byd ond eich coban?\nWel, dyna ddigwyddodd i mi yr wythnos hon.\nRoedd hi’n fore dydd Llun, diwrnod cynta’r plant yn ôl yn yr ysgol ar ôl hanner tymor ac ro’n i’n helpu fy ngr i roi’r plant yn y car – nid proses hawdd pan mae’r ddwy yn mynnu rhedeg i wahanol gyfeiriad am ei bod yn sbort gweld mam yn rhedeg o gwmpas yn ei choban wrth geisio eu bugeilio yn ôl at y car. Fyswn i’n licio gallu deud nad ydw i byth fel arfer yn ymddangos yn gyhoeddus yn fy nhgoban ond yn anffodus mae’n olygfa gyffredin iawn yn y boreau tu allan i’n t ni.\nRo’n i newydd ffarwelio â nhw ac yn cerdded at y drws ffrynt. O, na, plis... roedd y drws wedi cau’n dynn. Panics. Ro’n i’n gwisgo slipars felly doedd dim modd i mi redeg yn gyflym ar ôl y car. Yr unig ddewis oedd gofyn i un o’r cymdogion am gael benthyg eu ffôn er mwyn ffonio fy ngr. Felly dyma roi gnoc ar ddrws y dyn drws nesa. Yn anffodus roedd o newydd ddychwelyd o’i wyliau yng Nghanada ac wedi bod yn cysgu’n sownd. Mi agorodd ffenest ei stafell wely a darganfod fi ar ei stepen drws yn gwisgo dim byd ond coban a slipas pinc, gwallt fel nyth brain a dim gronyn o golur – fel arfer fydda’i ddim hyd yn oed yn mentro i Spar i brynu papur newydd heb lipstic.\nChwarae teg, mi agorodd y drws a chynnig paned tra ro’n i’n trio ffonio fy ngr. Wrth gwrs, doedd dim ateb am y 10 munud cynta. Ac yna, i ychwanegu at fy embaras, pan atebodd fy ngr y ffôn mi ddechreuodd o chwerthin – yn UCHEL – pan nes i esbonio be oedd wedi digwydd.\nFelly dyna lle o’n i, yn sefyll tu allan i’n t ni, yn fy nghoban, yn gorfod egluro wrth y postmon a’r cymdogion eraill ’mod i’n “iawn diolch – yn aros am y gr – wedi cloi fy hun allan o’r t – doh!”\nTro nesa, mi fydda’ i’n sicrhau bod gen i allweddi’r t yn fy mhoced – a lipstic – jyst rhag ofn!


Menter wrth astudio neu weithio | Busnes Cymru\nMenter wrth astudio neu weithio\nGallwch bob amser feddwl fel entrepreneur hyd yn oed os nad ydych am ddechrau eich busnes neu ddim yn teimlo’n gwbl barod eto, oherwydd eich bod yn dal i astudio neu fod gennych swydd. Mae cyflogwyr hefyd yn chwilio am weithwyr mentrus, felly gall bod yn intrepreneuraidd gynnig llu o gyfleodd i chi, nawr ac yn y dyfodol.\nCael eich ysbrydoli gan y bobl fusnes ifanc anhygoel hyn yng Nghymru!\nMae bod yn entrepreneur yn golygu cael agwedd benodol a meddwl mewn ffordd arbennig. Mae entrepreneuriaid yn gallu sylwi ar gyfleoedd a gweld beth sy’n bosibl. Gallwch wneud hyn yn eich swydd hefyd. Gall dangos agwedd bositif a bod yn rhagweithiol greu cyfleoedd i chi, hyd yn oed os ydych yn gweithio i rywun arall. Gallai eich helpu i gael swydd haf, dyrchafiad neu fonws. Gallai eich annog i roi cynnig ar rywbeth newydd a denu mwy o gwsmeriaid a helpu eich cyflogwr i wneud mwy o elw.\nPeidiwch ag anghofio, os ydych chi yn y coleg neu'r brifysgol gallwch siarad â'ch pencampwr entrepreneuriaith i ddysgu mwy am fusnes wrth astudio.\nCysylltwch â ni os oes gennych chi syniad rydych chi am ei droi yn realiti neu gofrestru ar gyfer canllaw cychwyn a mwy o wybodaeth am gefnogaeth a chymorth Syniadau Mawr Cymru


Cyhuddo dyn o drywanu dyn arall i farwolaeth yn Tesco – Golwg360\nCyhuddo dyn o drywanu dyn arall i farwolaeth yn Tesco\n11 Mai 2019 am 13:37\nMae dyn 26 oed wedi’i gadw yn y ddalfa ar ôl cael ei gyhuddo o drywanu dyn 24 oed i farwolaeth ym maes parcio Tesco yn Slough.\nAeth Aqib Pervaiz gerbron ynadon yn Reading fore heddiw, wedi’i gyhuddo o lofruddio Nadeem Uddin Hameed Mohammed drwy ei drywanu yn ei frest.\nFe ddigwyddodd yr ymosodiad am 12.32 brynhawn dydd Mercher (Mai 8).\nBu farw yn yr ysbyty’n ddiweddarach.\nFe fydd Aqib Pervaiz yn mynd gerbron Llys y Goron Reading ddydd Llun (Mai 13).\nSêr pop y 1960au’n ddieuog o ymosod yn anweddus


Ian McKellen - Wicipedia\nActor llwyfan a ffilm Seisnig yw Syr Ian Murray McKellen (ganwyd 25 Mai 1939). Yn ystod ei yrfa mae ef wedi derbyn Gwobr Tony a dau enwebiad am Wobrau'r Academi. Amrywia ei waith o ddramâu Shakesperaidd i theatr fodern a ffilmiau gwyddonias. Mae'n adnabyddus i nifer fel cymeriad Gandalf yn y dair ffilm Lord of the Rings ac fel Magneto yn y ffilmiau X-Men.\nWigan, Narrow Street\nactor llais, sgriptiwr, actor llwyfan, actor ffilm, actor, preface author, cyfarwyddwr theatr, actor teledu\nThe Lord of the Rings trilogy, X-Men\nGwobr Laurence Olivier am Actor y Flwyddyn mewn Adfywiad, CBE, Gwobr Donostia, Annie Award for Voice Acting in a Feature Production, Gwobr Tony am yr Actor Gorau mewn Drama, Gwobr Beirniaid Ffilm am yr Actor Gorau, Gwobr Ffilm Ewropeaidd am Actor Gorau, Gwobr Cymdeithas Beirniaid Ffilm Broadcast ar gyfer Cast Gorau, Golden Globe Award for Best Supporting Actor – Series, Miniseries or Television Film, Saturn Award for Best Supporting Actor, Saturn Award for Best Supporting Actor, Screen Actors Guild Award for Outstanding Performance by a Male Actor in a Supporting Role, Gwobr Urdd Actorion Sgrin ar gyfer Perfformiad Eithriadol gan Cast mewn Ffilm Nodwedd, Laurence Olivier Award for Best Comedy Performance, Laurence Olivier Award for Actor of the Year in a New Play, Gwobr Laurence Olivier am Actor y Flwyddyn mewn Adfywiad, Gwobr Laurence Olivier am yr Actor Gorau, Empire Icon Award, Gwobr Drama Desk ar gyfer Actor Eithriadol mewn Drama, Gwobr Drama Desk ar gyfer Sioe Un-Person Eithriadol, Marchog Faglor\nYm 1988, daeth allan fel dyn hoyw a daeth yn un o'r bobl a sefydlodd "Stonewall", un o fudiadau hawliau LHDT mwyaf dylanwadol y Deyrnas Unedig. Mae'n parhau i fod yn lefarydd blaenllaw ar eu rhan.\nDerbyniodd Urdd yr Ymerodraeth Brydeinig (CBE) ym 1979 a chafodd ei urddo yn Anrhydeddau'r Flwyddyn Newydd ym 1991 am ei waith a chyfraniad eithriadol i'r theatr. Yn Anrhydeddau'r Flwyddyn Newydd yn 2008, derbyniodd "Companion of Honour" (CH) am ei wasanaethau i ddrama a chydraddoldeb. Fodd bynnag, pan gyflwynwyd y wobr CH iddo gan y Frenhines, cyfeiriodd y swyddog o Balas Buckingham at ei "wasanaeth i ddrama" yn unig, rhywbeth a ddigiodd McKellen.\nWedi dod o "https://cy.wikipedia.org/w/index.php?title=Ian_McKellen&oldid=10928472"\nLast edited on 24 Mai 2021, at 13:15\nNewidiwyd y dudalen hon ddiwethaf ar 24 Mai 2021, am 13:15.


Y Cwmni - Cynnal\nSefydlwyd CYNNAL yn 1996 gan Gyngor Gwynedd a Chyngor Sir Ynys Môn i ddarparu gwasanaethau addysgol cefnogol i ysgolion y ddwy sir. Erbyn heddiw, ein prif swyddogaeth yw darparu gwasanaethau cefnogi TGCh – trwy dîm o staff cefnogi SIMS, dylunwyr adnoddau a systemau, technegwyr cyfrifiadurol a thechnegwyr rhwydweithiol – i ysgolion Ynys Môn, Gwynedd, Conwy a Dinbych.\nRydym yn cefnogi 209 o ysgolion cynradd, uwchradd ac arbennig ar draws y pedwar awdurdod.\nRydym yn cynnig cefnogaeth yn y meysydd canlynol :\nGwerthu, arsefydlu, cynnal a chadw a chefnogi rhwydweithiau a systemau TGCh\nCefnogi a hyfforddi ar y defnydd o systemau rheoli gwybodaeth ysgolion\nDylunio a datblygu adnoddau addysgol rhyngweithiol i ysgolion Cymru\nDatblygu systemau i gefnogi addysgu ar-lein. Cliciwch yma i weld mwy.\nTrefnu cyrsiau hyfforddi i uwchsgilio athrawon i ddefnyddio technoleg yn effeithiol\nCefnogi a hwyluso y defnydd o Lwyfannau Dysgu\nCynghori ysgolion ar ddatblygiad a defnydd systemau cyfrifiadurol a systemau gwybodaeth rheolaethol\nI gysylltu gydag unedau unigol, defnyddiwch y rhifau ffôn canlynol::\nSwitchfwrdd / Cyffredinol:01286 677686 yna 1 ac yna 4\nUned Cefnogi SIMS: 01286 677686 yna 1 ac yna 1 neu 01286 671256 – sims@cynnal.co.uk\nTrwsio a Chynnal Offer / Archebu Offer: 01286 677686 yna 1 ac yna 2 neu 01286 671257 – technegol@cynnal.co.uk\nDadansoddi Data / Dylunio Adnoddau / e-Ddysgu: 01286 677686 yna 1 ac yna 3 neu 01286 685410 – adnoddau@cynnal.co.uk\nMae meysydd gweithgaredd CYNNAL yn rhannu fel a ganlyn:\nCefnogaeth i Systemau Rheolaethol / SIMS Ysgolion\nCefnogaeth Dechnegol i Ysgolion\nDylunio Adnoddau Dysgu Rhyngweithiol\nDadansoddi Data a Datblygu Systemau Rheolaethol Ar-lein


Fiction for Teenagers | Gomer\nItems 31 to 40 of 49 total\nI'r Byw: Llygad Drygioni\nBy\tPaul Jennings\nO'r bocs ar y wal, mae'r llygad yn gwylio pawb yn y ffatri ac yn cael effaith ryfedd ar rai.\nI'r Byw: Smotiau\nBy\tBill Ridgway\nMae'r smotiau marwol yn lledu'n gyflym a chyn hir byddant yn bygwth y byd cyfan.\nWhap!: Yr A Fawr\nBy\tNia Jones\nNofel ddoniol i'r arddegau am blant mewn ysgol adeg arolwg.\nDilyniant Y Tir Tywyll: Galwad O'r Goleuni\nBy\tElgan Philip Davies\nNofel antur afaelgar yn dilyn hanes tri ffrind yn eu harddegau wrth iddynt barhau i chwilio am atebion i ffynhonnell y tywyllwch sy'n taflu ei gysgod dros drigolion pentref Blaencelyn, i ddarllenwyr 9-13 oed. Dilyniant i Olion Hen Elyn ac I'r Tir Tywyll.\nI'r Byw: Y Cynrhonyn\nStori cynrhonyn bach â phwerau mawr sy'n arwain at ddigwyddiadau trychinebus.\nWhap!: Mrch Dd\nBy\tMeleri Wyn James\nNofel i'r arddegau am ferch 13 oed yn cael ei denu gan stafelloedd siarad ar y we.\nNofel i'r arddegau am stafell sgwrsio ar y we.\nA sequel to The Back End of Nowhere.\nDilyniant Y Tir Tywyll: I'r Tir Tywyll\nNofel antur afaelgar yn dilyn anturiaethau tri ffrind wrth iddynt ymchwilio'n ddyfnach i'r pwerau tywyll sy'n rheoli bywydau trigolion pentref Blaencelyn, i ddarllenwyr 9-13 oed. Dilyniant i Olion Hen Elyn.\nDilyniant Y Tir Tywyll: Olion Hen Elyn\nNofel antur afaelgar am dri ffrind yn eu harddegau yn ceisio datrys dirgelwch cyfrinachau gorffennol tywyll hen blas wrth iddynt gyflawni gwaith ymchwil tra'n paratoi cywaith ysgol ar hanes lleol, i ddarllenwyr 9-13 oed.


Preswylydd Oedolion a phobl ifanc Gofalu am rywun Delio ag argyfyngau\nMae llawer o ofalyddion sy’n rhoi gofal a chymorth di-dâl i aelod o’r teulu neu ffrind yn dewis ymdopi heb fawr neu ddim help o gwbl o’r tu allan, ond gallant boeni beth i’w wneud petai rhai sefyllfaoedd brys yn codi. Mae felly yn helpu i feddwl beth y gallech ei wneud petaech yn wynebu argyfwng ar unrhyw adeg, un ai yn ystod y dydd, neu yn y nos, ar benwythnosau.\nMae gofalyddion yn aml mor brysur yn delio â digwyddiadau bob dydd fel nad oes digon o amser ganddynt hyd yn oed i feddwl am gynllunio ar gyfer y dyfodol. Fodd bynnag, gall meddwl beth allai ddigwydd atal anffawd rhag troi’n drychineb, a helpu i leihau’r straen i bawb sy’n gysylltiedig â’r achos.\nNi all bod yn barod atal argyfyngau ond gall eu gwneud yn ychydig haws ymdopi â nhw ar adeg pan fo angen hynny arnoch fwyaf.\nMae’r daflen isod yn esbonio rhai o’r problemau y dylech feddwl amdanynt ynghyd â Chynllun Argyfwng Gofalydd y gallech ei gwblhau.\nCanllaw gofalydd i gynllunio ar gyfer argyfyngau\nCardiau argyfwng i ofalyddion\nOs ydych chi’n edrych ar ôl rhywun sydd angen gofal, help neu gymorth oherwydd bod ganddynt salwch, anabledd neu eu bod yn oedrannus a bregus, yna bydd cerdyn argyfwng gofalydd yn helpu i roi tawelwch meddwl i chi. Bydd y cerdyn yn galluogi pobl i nodi’n gyflym eich bod yn ofalydd mewn argyfwng.\nDylech fynd â'r cerdyn gyda chi bobman. Os bydd damwain neu argyfwng yn codi, yna bydd y cerdyn yn rhoi gwybod i’r gwasanaethau brys bod rhywun gartref na allant ymdopi heb help neu gymorth. Byddant wedyn yn cysylltu â’r rhif ar gefn y cerdyn fel y gall rhywun helpu'r person yr ydych chi'n gofalu amdano.\nOs hoffech gael Cerdyn Argyfwng Gofalydd, cysylltwch â’r Gweithiwr Cymorth Gofalyddion.


by Haulwen Lewis 15/03/2019 | 6:13 0 Posted in Arall, Digwyddiadau\nTom Lewis yn cyflwyno siec i Gangen Ceredigion o Gŵn y Deillion wedi Taith 2018. Llun: Pencader.org\nMae Tom Lewis, Pencader wedi cynnal taith tractorau ar ddydd Llun y Pasg ers 2009, ac erbyn hyn wedi codi dros £25000 tuag at gwahanol achosion da.\nEleni fydd yr arian yn mynd tuag at ymchwil Prifysgol Cymru Caerdydd i Sglerosis Ymledol. Dewch i ymuno yn hwyl y diwrnod. Cwmniaeth dda a chinio werth ei gael i orffen y diwrnod.\nCeir manylion y daith eleni ar y poster isod. Byddant yn gadael Dolgarn, Pencader am 10 o’r gloch ar fore Llun 22ain Ebrill. A gellir cysylltu â Tom Lewis am ragor o fanylion.\nDyma ddigwyddiad sy’n boblogaidd iawn yn yr ardaloedd hyn gyda dilynwyr brwd iddo bob tro. Elusen haeddiannol unwaith eto a chyfle i dynnu trigolion at ei gilydd. Pob hwyl gyda’r daith eleni eto. Cofiwch gefnogi dros Ddydd Llun y Pasg.\nEbrill 22ain 2019\nGadael Dolgran am 10.00yb.\nElw tuag at Ymchwil\nPrifysgol Caerdydd tuag\nat “Multiple Sclerosis”\nManylion pellach oddiwrth\nTom Lewis 01559 384279


Cyngor ar Effeithlonrwydd Ynni | Cyngor Bwrdeistref Sirol Rhondda Cynon Taf\nAr gyfartaledd bydd cartref cyffredin yn y Deyrnas Unedig yn gwastraffu tua £250 bob blwyddyn drwy aneffeithlonrwydd ynni. Mae inswleiddio gwael mewn waliau a llofftydd ymhlith y problemau mwyaf. Bydd inswleiddio da yn cadw gwres i mewn yn y gaeaf, yn lleihau biliau, ac yn cadw'r tŷ rhag twymo yn yr haf.\nDoes dim rhaid ichi ysgwyddo costau mor uchel ar gyfer gwresogi, goleuo, a rhedeg yr offer yn eich cartref. Trwy gymryd ychydig o gamau syml, gallwch chi dorri cannoedd o bunnoedd o'ch biliau, yn ogystal â helpu i leihau effeithiau newid yn yr hinsawdd. Bydd y camau nesaf yn mynd â chi yn nes at filiau rhatach. Byddwch chi’n arbed arian ar unwaith.\nYdych chi'n gweld hi'n anodd talu biliau ynni?\nYdych chi angen cyngor diduedd, am ddim ar arbed arian oherwydd mesurau ynnig?\nDdim yn gwybod ble i droi?\nCysylltwch â'n Swyddog Ynni Tai:-\nFFYRDD RHAD AC AM DDIM I CHI LEIHAU'CH DEFNYDD O YNNI\nDeg Awgrym Arbed Ynni y mae modd i chi'u defnyddio ar unwaith er mwyn dechrau arbed arian ar eich biliau ynni a helpu'r amgylchedd.\nGostwng tymheredd eich dŵr poeth i 60ºC\nO ostwng eich thermostat o 1ºC mae’n bosibl ichi ostwng eich biliau tanwydd 10% ac/neu os oes gyda chi raglennydd neu amserydd, defnyddiwch y rhain i ddiffodd y gwres pan dydych chi ddim yn y tŷ\nPeidio â gadael offer trydan ar fotwm ‘standby’ ac osgowch adael offer i wefrio’n ddiangen\nGolchi’ch dillad ar dymheredd o 30°C (golyga hyn eich bod chi'n defnyddio 40% yn llai o drydan na golchi'ch dillad ar dymheredd o 40°C), ac mae'r rhan fwyaf o bowdrau golchi yn gweithio llawn cystal ar dymereddau is. Arhoswch nes bod llwyth llawn o ddillad i’w golchi gyda chi!\nDim ond berwi digon o ddŵr ag sydd ei angen arnoch chi (ond cofiwch roi digon o ddŵr i orchuddio elfennau tegell trydan)\nDefnyddiwch fylbiau sy’n llosgi tanwydd yn effeithlon yn lle’r bylbiau cyffredin yna sy yn eich goleuadau chi. Mae bylbiau llosgi tanwydd yn effeithlon yn llosgi 80% yn llai o ynni ac maen nhw'n para 10 gwaith yn hwy na'r rhai cyffredin.\nGall selio rhag drafftiau trwy lenwi bylchau gyda phapur newydd, rhimyn neu seliwr ostwng eich biliau tanwydd oddeutu £20 y flwyddyn\nPrynwch y teclynnau mwyaf ynni-effeithlon y tro nesaf i chi brynu (gradd A neu A+)\nGall ffitio siaced tanc dŵr poeth sydd o leiaf 75mm (3") o drwch arbed hyd at £20 y flwyddyn\nSychwch eich dillad ar y lein yn hytrach na defnyddio peiriant sychu dillad. Mae'r peiriant sychu dillad yn defnyddio swm mawr o drydan yn eich cartref\nMathau eraill o gymorth\nYdy'r cwmni trydan a nwy rydych chi'n ei ddefnyddio y rhataf?\nMae yna nifer o wefannau cymharu prisiau ynni lle mae modd i chi ddod o hyd i'r darparwyr rhataf ar eich cyfer chi, gan gynnwys Money Saving Expert.\nGofynnwch i'ch Darparwr Cyfleustodau am 'Tariffau Trydan Gwyrdd', sef trydan sy'n cael ei gynhyrchu gan ddefnyddio ffynonellau sy'n lleihau'r effaith ar yr amgylchedd ac sy'n defnyddio ffynonellau ynni adnewyddadwy neu 'Tariffau Cymdeithasol'. Mae'r tariffau yma'n sicrhau bod y cwsmeriaid mwyaf agored i niwed yn elwa o'r cyfraddau ynni rhataf a mynediad i gymorth pwysig.\nMae taliad tanwydd misoedd y gaeaf ar gael i bobl dros 60 oed - 0191 21 87777 ydy rhif y wifren gymorth ar gyfer taliad tanwydd y gaeaf.


Technegau Arbed Amser ar gyfer Coginio Bwyd Indiaidd\nHanfodion Coginio Indiaidd Archwilio Bwyd Indiaidd\nMae'n gamddealltwriaeth cyffredin bod bwyd Indiaidd yn cymryd am byth i goginio. Er bod coginio Indiaidd yn defnyddio cynhwysion ffres yn bennaf, a gwneir prydau o'r dechrau (felly rydych chi'n osgoi cynhwysion wedi'u prosesu, wedi'u llwytho i gadwraeth), pa mor hir y mae'n ei gymryd fel arfer yn dibynnu ar yr hyn rydych chi'n ei goginio. Yn union fel unrhyw fwyd arall, mae yna rai prydau sy'n gyflym ac yn hawdd i'w coginio ac eraill sy'n fwy cywrain ac mae angen mwy o amser arnynt.\nEr hynny, mae rhai cynhwysion, sy'n gyffredin yn y rhan fwyaf o brydau Indiaidd, er y gall eu paratoi cyn amser leihau'r amser coginio ymhellach.\nWedi'i dorri'n fân, wedi'i sleisio'n denau neu'n ddaear i glud, mae winwns yn ffurfio sylfaen y cerddi, yn ategu llysiau neu gynhwysyn pwysig mewn saladau. Torrwch, sleiswch a'u malu a'u rhewi mewn bagiau rhewgell labelu. Felly, pan fydd rysáit yn galw am winwns, rydych chi'n eu cyflym wrth law.\nGorchuddion sinsir a garlleg:\nMae sinsir a garlleg hefyd yn gynhwysion hanfodol mewn coginio Indiaidd. Efallai y bydd rysáit yn ei gwneud yn ofynnol iddynt gael eu torri'n fân neu'n ddaear i glud. Mae gen i botel gwydr mawr bob amser bob un o sinsir a phrisiau garlleg yn fy oergell. Gallwch chi eu prynu o'r siop groser yr un mor hawdd (bydd bwydydd bwyd Asiaidd neu Indiaidd yn bendant) ond rwy'n hoffi gwneud pwll yn y cartref er mwyn i mi fod yn siŵr eu bod yn rhydd rhag cadwolion. Dyma dipyn defnyddiol ar gyfer cadw sinsir a phrisiau garlleg yn ffres am fwy o amser.\nRwyf hefyd yn storio garlleg wedi'i gludo mewn blwch wedi'i labelu o ddyddiad neu fag Ziploc am pan fo rysáit yn ei gwneud yn ofynnol iddo gael ei dorri'n fân.\nUnwaith eto, mae hwn yn gynhwysyn y gallwch ei brynu'n rhwydd, ond mae'n ymddangos ei bod yn blasu yn well pan fyddwch chi'n ei wneud gartref. Gwnewch puré tomato yn y blaen ac arllwyswch i fagiau ciwb iâ (rwyf bob amser yn defnyddio llwy fwrdd i fesur faint sy'n ffitio mewn un ciwb fel ei fod yn haws ei fesur fel y mae'r rysáit yn ei gwneud yn ofynnol yn ddiweddarach) a rhewi.\nPan fyddwch wedi'u rhewi, ewch allan a'u storio mewn bagiau rhewgell labelu a mesur ar gyfer pryd y bydd eu hangen arnynt.\nPerlysiau ffres fel coriander a mint:\nDefnyddir coriander a mintys i greu siytni, yn cael eu hychwanegu at grefi ac fel garnishes ar seigiau a saladau. Gyda bwyd Asiaidd ac Indiaidd mor boblogaidd y dyddiau hyn, gellir hyd yn oed y perlysiau hyn yn eich siop groser leol. Nid ydynt bob amser yn ystod tymor. Dyma dip defnyddiol i'w cael o gwmpas pryd bynnag y bydd eu hangen arnoch, ni waeth beth yw amser y flwyddyn. Dyma i berlysiau ar alw !\nMae mwyafrif yr amser pan ddefnyddir winwns yn y coginio Indiaidd, yn galw am eu brownio. Gwnewch swp o flaen amser a storio yn eich oergell. Gwnewch winwnsyn wedi'u torri'n fân a'u sleisio. Dyma awgrym gyflym am winwnsio brown yn gyflym.\nMae gan y rhan fwyaf o brydau wedi'u cludo rhai cynhwysion yn gyffredin, felly mae paratoi a rhewi un pan fydd gennych chi amser sbâr yn syniad gwych. Dyma'r rysáit ar gyfer Gravy Indiaidd Sylfaenol . Pan fyddwch chi'n barod i goginio defnydd fel y mae neu yn ychwanegu unrhyw gynhwysion ychwanegol yn ôl yr angen.\nCaws Chapati / Paratha / Poori:\nBreadau fel Chapati, Paratha a Poori yw'r cyfeiliant perffaith i'r rhan fwyaf o brydau Indiaidd . Maent hefyd yn wych drostynt eu hunain neu gyda'ch hoff lledaeniad neu lenwi.\nFy hoff beth i'w wneud â nhw yw eu llenwi (wedi'i wneud yn ffres) gyda llysiau neu gig wedi'u coginio dros ben a gwneud gofrestr! Edrychwch yma am ragor o syniadau ar sut i ddefnyddio gohiriadau i greu pryd newydd .\nBydd llwch wedi'i wneud o flawd gwenith cyflawn yn cadw'n dda iawn yn yr oergell am 3-4 diwrnod felly gwnewch ymlaen llaw. Dyma'r rysáit ar gyfer y toes . Gallwch hefyd goginio a storio Chapatis yn y rhewgell er mwyn iddynt gael eu coginio bron pan fydd eu hangen arnynt.\nAm fwy o wybodaeth, mae awgrymiadau arbed amser yn edrych ar fy adran Awgrymiadau Cyflym!\n8 Great Recipes for Garlic Lovers\nSut i wneud Saws Aji Amarillo Sbeislyd a Rhyfeddol\nMathau o Zucchini a Sboncen Haf


Gêm Pysgota yn y acwariwm Ar-lein. Chwarae am ddim\nGêm Pysgota yn y acwariwm\nWedi chwarae: 9968\nChwaraewch y gêm Pysgota yn y acwariwm Ar-lein:\nGêm Disgrifiad Pysgota yn y acwariwm\nPenderfynodd cath gyfrwys iawn ac yn glyfar i fynd i bysgota iawn yn y tanc. Yn gyffredinol, rhaid i chi ei helpu i fynd allan o'r acwariwm hyn yn rhywbeth gwerth chweil. Bydd yn ddiddorol. . Chwaraewch y gêm Pysgota yn y acwariwm ar-lein.\nNodweddion technegol y gêm Pysgota yn y acwariwm\nGêm Pysgota yn y acwariwm Ychwanegodd: 20.03.2011\nMae'r gêm yn cael ei chwarae: 9968 amser\nGêm Rating: 3.1 allan 5 (67 amcangyfrifon)\nGemau fel y gêm Pysgota yn y acwariwm\nLawrlwytho gêm Pysgota yn y acwariwm\nEmbed y gêm Pysgota yn y acwariwm ar eich gwefan:\nI fewnosod y gêm Pysgota yn y acwariwm ar eich gwefan, copïwch y cod a gludo yn y cod html ar eich safle. Hefyd, os ydych yn hoffi y gêm Pysgota yn y acwariwm, copi ac anfon y ddolen i ffrind neu eich ffrindiau, yn rhannu'r gêm gyda'r byd!\nGyda'r gêm Pysgota yn y acwariwm, hefyd yn chwarae yn y gêm:


Y 5 ffordd orau i leihau eich Treth Etifeddiaeth - Y Gwasanaeth Cynghori Ariannol\nOs ydych chi’n meddwl y bydd yn ofynnol i’ch ystad dalu Treth Etifeddiaeth efallai, dyma bump o bethau syml y gallwch chi eu gwneud i leihau hawliad y dyn treth – ac nid yw bob un yn golygu newid eich ewyllys.\nRhowch rodd i’ch partner\nRhoi i aelodau o’r teulu neu i ffrindiau\nRhoi pethau mewn ymddiriedolaeth\nGadael rhywbeth i elusen\nGallwch drechu Treth Etifeddiaeth gan roi asedau i ffwrdd, sefydlu ymddiriedolaeth neu newid eich ewyllys. Gwnewch yn siŵr eich bod yn rhoi sylw i’r manylion cyfreithiol a’r gofynion treth.\nOs ydych yn briod neu mewn partneriaeth sifil, gallwch roi unrhyw beth sydd yn perthyn i chi i’ch priod neu bartner sifil (oni bai y ganed eich priod y tu allan i’r DU, ac os felly gall y swm y cewch ei roi gael ei gyfyngu), fel na fydd eich ystad yn gorfod talu Treth Etifeddiaeth ar werth y rhodd.\nMae yna reolau gwahanol os yw eich priod neu bartner sifil yn byw y tu allan i’r DU. Mae’r rheolau’n gymhleth iawn felly gwnewch yn siŵr eich bod yn cymryd cyngor cyn gwneud dim.\nRhoddion a throsglwyddiadau sy’n rhydd o’r Dreth Etifeddiaeth\nOs rhowch chi rywbeth i ffrind neu i aelod o’r teulu nad yw’n briod neu’n bartner sifil i chi, fel nad ydych yn cael budd ohono mwyach, bydd gwerth y rhodd yn parhau i gael ei gynnwys yn eich ystad ar gyfer Treth Etifeddiaeth – ond dim ond am saith mlynedd.\nFelly, er enghraifft, petaech chi’n rhoi arian i un o’ch plant, ac yr ydych yn byw am saith mlynedd arall, ni fydd yr arian yn cael ei gyfrif wrth gyfrifo’r Dreth Etifeddiaeth pan fyddwch chi’n marw.\nGallwch roi cyfanswm cyfyngedig i ffwrdd yn flynyddol heb orfod talu Treth Etifeddiaeth. Er enghraifft, gallwch roi hyd at £3,000 i ffwrdd yn flynyddol a gallwch roi arian i’ch plant a’ch wyrion pan fyddant yn priodi.\nByddwch yn ymwybodol efallai y bydd Treth ar Enillion Cyfalaf i’w thalu ar rai asedau penodol a rowch i ffwrdd yn ystod eich oes. Gwiriwch gyda chyfreithiwr neu gyfrifydd os ydych yn ansicr.\nOs rhowch chi ychydig o’ch arian, eiddo neu fuddsoddiadau mewn ymddiriedolaeth (na allwch chi, eich priod nac unrhyw un o’ch plant o dan 18 oed elwa ohonynt), nid ydynt wedyn yn rhan o’ch ystâd er dibenion Treth Etifeddiaeth.\nEr enghraifft, gallech sefydlu ymddiriedolaeth ar gyfer eich plant wedi iddynt dyfu’n oedolion, i dalu am addysg eich wyrion neu gefnogi aelod anabl o’r teulu.\nGallwch sefydlu ymddiriedolaeth yn syth neu yn eich ewyllys. Efallai y bydd gofynion Treth ar Enillion Cyfalaf os trosglwyddwch rai asedau penodol i ymddiriedolaeth yn eich oes, ond ni fydd gofynion Treth ar Enillion Cyfalaf os sefydlwch ymddiriedolaeth yn eich ewyllys.\nCofiwch fod rhai mathau o ymddiriedolaethau yn gorfod talu mathau o drethi eu hunain ac efallai y bydd yn rhaid i’r ymddiriedolaeth dalu Treth Etifeddiaeth ei hun. Yn ogystal, mae’r ymddiriedolwyr yn debygol o ddod yn atebol i dalu Treth Incwm ar gyfradd o 45% a threth ar enillion cyfalaf ar 28%.\nMae’r rheolau ynglŷn ag ymddiriedolaethau yn gymhleth felly mae’n hanfodol i chi gael cyngor gan arbenigwr.\nBydd unrhyw beth a adewch i elusen yn rhydd o Dreth Etifeddiaeth felly gall fod yn ddull defnyddiol o leihau eich bil Treth Etifeddiaeth, tra’n rhoi budd i achos da.\nAc os gadewch o leiaf 10% o’ch ystâd i elusen, bydd hyn yn lleihau faint o Dreth Etifeddiaeth sy’n ddyledus ar y gweddill. Y gyfradd y cyfrifir Treth Etifeddiaeth yw 36% yn hytrach na 40%.Gosodir y gyfradd hon yn erbyn balans yr ystâd i’r graddau ei bod yn uwch na’r band cyfradd-dim sydd ar gael (sydd yn £325,000, er gellir lleihau neu ddileu hynny gan roddion penodol a roddir yn ystod oes unigolyn).\nEfallai nad yw hyn yn arbediad sylweddol, ond gall olygu y bydd teulu a ffrindiau yn cael mwy na’r disgwyl – a bydd eich hoff elusennau yn elwa hefyd.\nOs trefnwch bolisi yswiriant bywyd, ni fydd yn lleihau’r cyfanswm o Dreth Etifeddiaeth yn ddyledus ar eich ystad. Ond gall y taliad allan yn y diwedd ei gwneud hi’n haws i’ch teulu sydd ar ôl dalu’r bil.\nFe all olygu y byddant yn medru osgoi gorfod gwerthu cartref y teulu. Ond os gwnewch chi hyn, sicrhewch y bydd taliad allan yr yswiriant yn mynd i mewn i ymddiriedolaeth – os na wnewch chi bydd eich ystad yn fwy ac yn gorfod talu mwy o dreth.\nYswiriant bywyd a Threth Etifeddiaeth


Her Sbrint HARP: 15 y Dydd | Y Lab\nCymerodd oedolion a oedd yn teimlo’n unig ran mewn 7 diwrnod o weithgareddau creadigol (darlunio ac ysgrifennu), 15 munud y dydd, wedi’u hysbrydoli gan fideos realiti rhithwir y gwnaethant eu gwylio drwy glustffonau Google Cardboard.\nLleihau unigedd a gwella llesiant drwy brofiad ac ymarfer creadigol dyddiol.\nIan Cooke-Tapia – darlunydd, Cooked Illustrations\nEsyllt George – cydlynydd y celfyddydau ac iechyd, Bwrdd Iechyd Prifysgol Cwm Taf Morgannwg\nDr Maria Hayes – artist-hwylusydd annibynnol\nDiwrnod 5: Northern Lights', Cyfranogwr, 15 a Day\nGwnaethom gydnabod y gallai pobl a oedd yn byw ar eu pen eu hunain yn ystod cyfnod y cyfyngiadau symud fod yn wynebu llawer o faterion mewnol heb unrhyw ffordd allanol o fynegi’r teimladau hynny, a gwnaethom ystyried sut mae hynny’n creu straen. Gwnaethom gydnabod bod gan lawer o bobl a oedd yn teimlo’n unig gyflwr iechyd a oedd yn bodoli eisoes a’u bod yn ynysig cyn cyfnod y cyfyngiadau symud, ac unwaith rydych yn mynd i’ch cragen, gall fod yn fwy anodd torri’r arfer honno. Gall yr ynysu hwn gael effaith negyddol ar lesiant, ac nid yw cyswllt ar-lein bob amser yn mynd i’r afael â hynny. Gwnaethom ystyried paradocs bod ar eich pen eich hun a bod yn unig – gallant fod yn bethau gwahanol iawn a gall hwyliau newid yn gyflym yn y sefyllfa ddigynsail hon.\nGwnaethom gydnabod bod llesiant yn aml yn cael ei gysylltu ag ymarfer corff ac nid yn gymaint â chreadigrwydd mewn diwylliant cyffredinol, er bod ymchwil yn cydnabod effaith gadarnhaol gweithgarwch greadigol ar iechyd a lles. Gwnaethom ystyried natur gyffredinol ‘unigrwydd’ a manteision unigedd o ran ysgogi creadigrwydd.\nBeth roeddech am ei gyfrannu? Beth oedd eich nodau?\nRoeddem am godi ymwybyddiaeth o’r effaith fawr y gall arferion creadigol dyddiol bach ei chael ar lesiant.\nGwnaethom ddefnyddio profiadau realiti rhithwir i ysbrydoli ymatebion creadigol ac ehangu gorwelion. Gwnaethom ofyn i bobl gymryd rhan am 15 munud y dydd, saith diwrnod yn olynol.\nBob dydd, byddai’r cyfranogwyr yn dechrau drwy wylio fideo realiti rhithwir, oddi ar YouTube (felly yn bodoli eisoes) ond wedi ei ddewis yn ofalus gan y tîm, gan gynnwys profiadau o dan y môr, yn edrych ar Oleuni'r Gogledd, teithio’r gofod ac archwilio lloc llewod mewn parc saffari. Yna, gofynnwyd i’r cyfranogwyr wylio’r fideo am yr eildro, gan ymateb ar yr un pryd drwy dynnu llun o’r symudiad neu ysgrifennu cofnod myfyriol. Roedd yr ymarferion yn seiliedig ar arferion creadigol personol yr ymarferwyr: mae Maria yn darlunio symudiadau ac mae Esyllt yn dyfeisio ymarferion therapiwtig creadigol sy’n annog ymatebion drwy eiriau a delweddau.\nRhoddwyd yr holl gyfarwyddiadau drwy negeseuon e-bost dyddiol, felly nid oedd unrhyw ryngweithio personol rhwng y cyfranogwyr na gyda’r hwyluswyr yn nhermau’r gweithgareddau creadigol. Fodd bynnag, roedd angen cyswllt unigol â’r cyfranogwyr drwy e-bost a dros y ffôn er mwyn trefnu’r logisteg a chefnogi’r gwaith gosod (er enghraifft postio a gosod y clustffonau). Eglurwyd i’r cyfranogwyr eu bod yn rhan o grŵp o gyfranogwyr a bod pob un ohonynt yn cymryd rhan yr un wythnos, fel eu bod yn gwybod nad oeddent yn gweithio’n gwbl annibynnol a bod ysgogiad i gwblhau’r gweithgareddau.\n'Diwrnod 2', cyfranogwr 15 y Dydd\nCafodd y profiadau realiti rhithwir a chreadigol eu dylunio i helpu’r cyfranogwyr i fod yn ystyriol ac yn bresennol, ond hefyd i ganolbwyntio ar rywbeth y tu hwnt i’w hunain a’u sefyllfa, yn ogystal â’u hysbrydoli i fod yn greadigol. Gwnaethom ofyn i’r cyfranogwyr wthio eu hunain yn greadigol a rhoesom ddeunyddiau celf o ansawdd da iddynt eu defnyddio (llyfrau braslunio a phensiliau).\nCreodd pob cyfranogwr o leiaf un darn o waith celf rhagorol yn ystod y prosiect, a gafodd ei arddangos mewn oriel ar-lein (gan ddefnyddio Artsteps).\nGwelsom ei bod hi’n bwysig bod yn ystyriol ac yn ofalus o ran iaith wrth osod cyfarwyddiadau ysgrifenedig, a defnyddio cyfarwyddiadau testun byrrach NEU eu recordio fel y gellir gwrando arnynt wrth wylio’r fideos realiti rhithwir.\nMae ansawdd y fideos a’r clustffonau realiti rhithwir yn hollbwysig; mae’n bwysig dewis fideos niwtral yn emosiynol a rhai 360 gradd (ymgolli’n llwyr). Dylid ystyried dewisiadau unigol a'u sefydlu ymlaen llaw lle bo modd.\nMae gweithio o bell yn gofyn am lawer o ofal a threfn – mwy nag sydd ei angen wrth weithio wyneb yn wyneb. Mae cydgyflwyno gyda thîm nad ydych yn ei adnabod yn gofyn am fwy o amser nag sydd ei angen wrth weithio wyneb yn wyneb. Mae angen gosod llinellau rheoli ac atebolrwydd clir ar y dechrau.\nY tro nesaf, byddem hefyd yn rhoi cyfarwyddiadau cliriach ar sut i dynnu lluniau o ansawdd da o waith celf.\nGwnaethom ddysgu bod cymryd rhan reolaidd yn y broses greadigol, dan arweiniad arbenigwr, yn cael effaith therapiwtig ac yn helpu i feithrin gwydnwch.\nAr ôl i’r cyfranogwyr oresgyn eu gwrthwynebiad i ddefnyddio’r dechnoleg, gwnaethant fwynhau’r profiad yn fawr, a rhoddodd brofiadau newydd i rai pobl a oedd wedi osgoi profiadau ar-lein cyn hynny.\nCymerodd pob un o'r 10 cyfranogwr ran ar ryw adeg; cymerodd naw ohonynt ran am bedwar allan o'r saith diwrnod.\nCwblhaodd pob un o’r cyfranogwyr fesur llesiant pwrpasol cyn ac ar ôl y prosiect cyfan, a chyn ac ar ôl pob ymarfer dyddiol. Dros y prosiect cyfan, dangosodd pob un ohonynt hwyliau gwell o ganlyniad i gymryd rhan; a nododd wyth cyfranogwr welliannau dramatig mewn hwyliau ar ôl cymryd rhan. Ar ambell ddiwrnod, dywedodd pedwar cyfranogwr eu bod yn teimlo'n waeth ar ôl cymryd rhan. Dywedodd un cyfranogwr fod y darlunio wrth ddefnyddio technoleg ymgolli mor effeithiol â therapi EMDR ar gyfer newid ei hwyliau.\nRoedd yn ymddangos bod monitro eu llesiant drwy’r mesur hefyd yn cael effaith therapiwtig ar gyfranogwyr, gan eu helpu i fod yn fwy ymwybodol o'u cyflwr dyddiol.\nGellir gweld adroddiad gwerthuso llawn gan Maria Hayes yma: Adroddiad Gwerthuso Terfynol 15 y Dydd\nMae’r Mesur Llesiant a ddyfeisiwyd gan Maria Hayes bellach ar gael i eraill ei ddefnyddio, ac mae Maria wedi llunio canllaw i ddefnyddwyr yma: Y Mesur Llesiant – sut i’w ddefnyddio. Hyd yma, mae nifer o sefydliadau eraill sy’n cynnig gweithgareddau celfyddydol ac iechyd wedi manteisio ar y canllaw ac yn bwriadu ei ddefnyddio i werthuso eu prosiectau.\nO Dan y Môr gan Su, cyfranogwr\nGoleuni’r Gogledd gan Michelle, cyfranogwr\nEsyllt: Byddaf yn croesawu heriau newydd ac yn parhau i archwilio posibiliadau mynegiant creadigol ar gyfer llesiant drwy realiti rhithwir yn fy ngwaith gyda'r bwrdd iechyd\nMaria: mae’r broses greadigol ynddi’i hun yn iachusol ac yn therapiwtig, a gall gwaith wedi’i hwyluso sy’n dod o graidd ymarfer artist gael effaith fawr. Er bod gweithio gyda phobl agored i niwed yn gofyn am lawer o gyfrifoldeb personol, creadigol a phroffesiynol, mae’n talu ar ei ganfed.\nMae 15 y dydd yn costio tua £700, gan gynnwys deunyddiau celf a chlustffonau i’r cyfranogwyr, costau postio a chostau gweithwyr llawrydd ychwanegol er mwyn i Ian greu’r oriel ar-lein ac i Maria gwblhau’r gwerthusiad.\nCafodd Ian a Maria grant o £1,000 yr un i gymryd rhan yn her Sbrint HARP. Talwyd am amser Esyllt drwy ei rôl ym Mwrdd Iechyd Prifysgol Cwm Taf Morgannwg (a ariennir gan Gyngor Celfyddydau Cymru).


Blog Dogfael: Hel atgofion yn rhoi stop ar lanhau'r gwanwyn\nHel atgofion yn rhoi stop ar lanhau'r gwanwyn\nNid yw hel atgofion yn weithred sy'n dwyn llawer o ffrwyth uniongyrchol fel rhan o lanhau Plas-yn-Dogfael. I ddweud y gwir mae'n ddigon o waith ynddo'i hun. Heddiw fe ddes i ar draws cwpwl o amlenni o ffotgraffau o haf 1990 pan fues i ar gwrs tair wythnos yn dysgu Basgeg yn Zestoa, Gipuzkoa ac fe anghofiais am y glanhau yn llwyr. Roedd y cwrs haf wedi'i drefnu gan fudiad gwirfoddol ar gyfer dysgu Basgeg i oedolion ac ar gyfer dysgu Basgwyr i ddarllen Basgeg, sef Alfabetatze Euskalduntze Koordinakundea, neu AEK.\nMae Zestoa yn dref o ryw 4,000 o drigolion gyda rhyw 90% ohonynt yn siarad Basgeg, a'r gweddill yn deall Basgeg i ryw raddau. Ar y stryd nid ydych yn clywed dim ond Basgeg a dyna pam fod AEK wedi dewis y lle ar gyfer cynnal cwrs haf. Begotxu Olaizola, cyfeilles o Wlad y Basg oedd yn byw yn Aberystwyth ar y pryd, a wnaeth yr holl drefniadau er mwyn caniatáu imi fynd ar y cwrs. Es i ddim ar ben fy hunan chwaith, fe gefais gwmni o Aberystwyth i fynd gyda fi ar y cwrs - PC. Roedd y cwrs yn digwydd trwy fis Medi ac yn ystod y mis hwnnw roedd Zestoa yn dathlu eu festa blynyddol - Gŵyl Genedigaeth Mair Mam ein Harglwydd - ar 8 Medi. Roedd yn brofiad gwych bod yn rhan o'r ŵyl honno.\nWrth edrych yn ôl ar y cyfan nawr mae'n ymddangos yn bell iawn yn ôl ac mae'r rhan fwyaf o'r Basgeg wnes i ddysgu wedi mynd yn anghof. Roedd yr athrawon yn defnyddio technegau addysgu a oedd yn rhai blaengar ar y pryd. Defnyddio cerddoriaeth Bach a Mozart fel cefndir dysgu, llawer o chwarae rôl ac o symud corfforol. A dim defnydd o Sbaeneg o gwbl, heblaw pan roedd popeth arall yn methu! Ac o fewn diwrnod neu ddau o fod ar y cwrs roedden ni'n cael ein hanfon mas i strydoedd Zestoa i siarad gyda Basgwyr go iawn ac i gynnal arolwg ar farn pobol tuag at ysmygu! Roedd hynny'n dipyn o her. Buasai'n wych cael cyfle i wneud yr holl beth eto.\nRhagor o luniau o'r cwrs Basgeg yn Zestoa, 1990.\nTagiau Technorati: Hel atgofion | Basgeg | Zestoa | Alfabetatze Euskalduntze Koordinakundea.\nPostiwyd gan Dogfael am 23:19


Cooking fire warning after rescue from fire in Wrexham - Newyddion - Gwasanaeth Tân ac Achub Gogledd Cymru\nCooking fire warning after rescue from fire in Wrexham\nRhybuddio am danau coginio ar ôl achub dau o dân yn Wrecsam\nPostiwyd 18 Medi 2014 14:10\nMae Gwasanaeth Tân ac Achub Gogledd Cymru yn erfyn ar i drigolion gadw llygaid ar fwyd sydd yn coginio wedi i griwiau gael eu galw i dân mewn cegin yn ardal Wrecsam ddoe (17eg Medi).\nCafodd dau griw o Wrecsam eu galw i eiddo ar Ffordd Rutland, Hightown am 12.33 o'r gloch wedi i fwyd gael ei adael yn coginio ar yr hob.\nCafodd dyn a dynes yn eu 30au hwyr eu hachub o'r eiddo ac roeddent yn ffodus eu bod wedi dianc yn ddianaf. Cafodd y dyn driniaeth yn y fan a'r lle oherwydd ei fod wedi anadlu mwg.\nMeddai Christ Nott, Rheolwr Diogelwch Cymunedol: "Dro ar ôl tro rydym yn cael ein galw i danau yn y cartref sydd wedi cychwyn yn y gegin - mae'n hawdd iawn anghofio am fwyd sydd yn coginio, yn enwedig os ydych wedi blino, os oes rhywbeth arall yn mynd â'ch sylw neu os ydych wedi bod yn yfed. Fodd bynnag, gall y canlyniadau fod yn ddinistriol.\n"Mae ein neges yn glir - peidiwch â throi eich cefn ar fwyd sydd yn coginio, hyd yn oed am eiliad. Peidiwch â choginio ar ôl bod yn yfed a gwnewch yn siŵr bod gennych larwm mwg. Fe aethom at y digwyddiad hwn yn gyflym, felly yn ffodus iawn roedd y difrod wedi ei gyfyngu i'r gegin ond gallai'r tân fod wedi datblygu'n dân difrifol iawn yn gyflym gan nad oedd y preswylwyr yn ymwybodol eu bod mewn perygl.\n"Mae larymau mwg yn achub bywydau. Am archwiliad diogelwch tân yn y cartref galwch ein llinell rhadffôn 24 awr ar 0800 169 1234, anfonwch e-bost i dtc@gwastan-gogcymru.org.uk neu ewch i'r wefan www.gwastan-gogcymru.org.uk , gan ddechrau'r neges gyda HFSC."\nCoginio yw un o brif achosion tanau damweiniol yn y cartref yng Ngogledd Cymru - yn gynharach eleni fe lansiodd Gwasanaeth Tân ac Achub Gogledd Cymru'r ymgyrch 'Peidiwch Â'n Gwahodd i Ginio - Meddwl yn Ddiogel, Coginio'n Ddiogel!' #peidiwchangwahoddiginio er mwyn helpu i leihau nifer y tanau coginio yn y rhanbarth ac i addysgu trigolion lleol am bwysigrwydd coginio'n ddiogel.\nGair i gall am ddiogelwch yn y gegin:\nOs oes raid i chi adael yr ystafell tynnwch y bwyd oddi ar y gwres\nGwnewch yn siŵr nad ydi coes y sosban yn mynd dros ochr y popty\nCadwch eich popty, hob a'ch gridyll yn lân - gall saim fynd ar dân yn hawdd iawn\nPeidiwch byth â hongian dim byd uwch ben eich popty\nCymrwch bwyll os ydych yn gwisgo dillad llac gan y gallant fynd ar dân yn hawdd iawn\nAr ôl gorffen coginio gwnewch yn siŵr eich bod wedi diffodd popeth\nDiffoddwch gyfarpar trydan pan nad ydych yn eu defnyddio\nPeidiwch byth â defnyddio sosban sglodion - defnyddiwch ffrïwr saim dwfn sydd gan thermostat i reoli'r gwres\nPeidiwch byth â choginio ar ôl bod yn yfed - prynwch tecawê


Agenda Y Cyfarfod Llawn - Y Bumed Senedd ar Dydd Mercher, 13 Gorffennaf 2016, 13.30\nY Cyfarfod Llawn - Y Bumed Senedd - Dydd Mercher, 13 Gorffennaf 2016 13.30\nAgenda PDF 63 KB Gweld Agenda fel HTML\nCrynodeb o Bleidleisiau PDF 226 KB\nCofnodion y gellir eu hargraffu PDF 73 KB Gweld Cofnodion fel HTML\nAmseriad disgwyliedig: 14(v4)\nTranscript: Transcript for 13/07/2016 - Y Cyfarfod Llawn - Y Bumed Senedd\noaq-13-07-16 , eitem 1. PDF 54 KB Gweld fel HTML (1./1) 23 KB\nDatganiad gan Ysgrifennydd y Cabinet dros yr Economi a’r Seilwaith: Cylchffordd Cymru\nCynnig i newid enw’r Pwyllgor Polisi a Deddfwriaeth Wrth Gefn\nBod Cynulliad Cenedlaethol Cymru, yn unol â Rheol Sefydlog 16.3:\nYn cytuno y caiff y Pwyllgor Polisi a Deddfwriaeth Wrth Gefn, a sefydlwyd ar 28 Mehefin 2016, ei ailenwi'n Pwyllgor Materion Allanol a Deddfwriaeth Ychwanegol.\nCynnig bod Cynulliad Cenedlaethol Cymru, yn unol â Rheol Sefydlog 17.14, yn ethol David J Rowlands (UKIP Cymru) yn aelod o'r Pwyllgor Busnes yn lle Mark Reckless (UKIP Cymru).\nCynnig bod Cynulliad Cenedlaethol Cymru, yn unol â Rheol Sefydlog 17.14, yn ethol Michelle Brown (UKIP Cymru) yn aelod o'r Pwyllgor Plant, Pobl Ifanc ac Addysg yn lle Mark Reckless (UKIP Cymru).\nCynnig bod Cynulliad Cenedlaethol Cymru, yn unol â Rheol Sefydlog 17.14, yn ethol Nathan Gill (UKIP Cymru) yn aelod o’r Pwyllgor Polisi a Deddfwriaeth wrth Gefn yn lle Michelle Brown (UKIP Cymru).\nBethan Jenkins (Gorllewin De Cymru)\n1. Yn gresynu bod y swm o arian a gaiff ei wario gan y BBC ar raglenni Saesneg ar gyfer Cymru wedi disgyn 25 y cant yn y degawd diwethaf.\n2. Yn credu bod gan BBC Cymru ran hanfodol i'w chwarae o ran adlewyrchu bywydau, uchelgeisiau a heriau pobl Cymru.\n3. Yn nodi cyfaddefiad yr Arglwydd Hall bod y cyllid ar gyfer cynnwys Saesneg a gaiff ei wneud yng Nghymru ar gyfer cynulleidfaoedd Cymru wedi gostwng i lefelau anghynaliadwy, ac felly'n galw ar y BBC i amlinellu'n fanwl beth yw ei ymrwymiadau gwario o ran Cymru yn y dyfodol agos a'r dyfodol pellach.\nNDM6077 Simon Thomas (Canolbarth a Gorllewin Cymru)\n1. Yn nodi'r addewidion a wnaed i bobl Cymru gan y rhai a oedd yn ymgyrchu i'r DU dynnu allan o'r Undeb Ewropeaidd.\n2. Yn galw ar Lywodraeth y DU i sicrhau bod yr addewidion hynny yn cael eu cyflawni ar ôl gadael yr Undeb Ewropeaidd, gan gynnwys:\na) bod £490 miliwn y flwyddyn yn ychwanegol yn cael ei roi i GIG Cymru;\nb) y caiff lefel y cyllid a gaiff Cymru o raglenni'r UE ar hyn o bryd ei chynnal;\nc) y bydd y cymorth taliadau uniongyrchol a gaiff ffermwyr Cymru yn gyfartal, os nad yn uwch na'r hyn a ddaw drwy'r Polisi Amaethyddol Cyffredin; a\nd) bod hawl dinasyddion yr UE adeg Brexit i aros yn y DU heb ofn na rhwystr, yn cael ei warantu.\nbod yr holl drefniadau cyllido yn y cyfnod wedi Brexit yn cael eu seilio ar fframwaith cyllido teg ac ar ddiwygio Fformiwla Barnett yn sylweddol.\nc) y bydd y cymorth taliadau uniongyrchol a gaiff ffermwyr Cymru yn gyfartal, os nad yn uwch na'r hyn a ddaw drwy'r Polisi Amaethyddol Cyffredin;\nd) bod hawl dinasyddion yr UE adeg Brexit i aros yn y DU heb ofn na rhwystr, yn cael ei warantu; a\ne) bod yr holl drefniadau cyllido yn y cyfnod wedi Brexit yn cael eu seilio ar fframwaith cyllido teg ac ar ddiwygio Fformiwla Barnett yn sylweddol.\nNDM6075 Paul Davies (Preseli Sir Benfro)\n1. Yn nodi can mlynedd ers Brwydrau'r Somme, Coed Mametz a Jutland.\n2. Yn rhoi teyrnged i'r rhai a ymladdodd yn y brwydrau hyn a brwydrau eraill yn ystod y Rhyfel Byd Cyntaf.\n3. Yn anrhydeddu'r cof am y rhai a gollodd eu bywydau a'r rhai a anafwyd yn y Rhyfel Byd Cyntaf a gwrthdrawiadau arfog eraill.\n4. Yn credu bod yn rhaid i Lywodraeth Cymru roi mwy o gefnogaeth i luoedd arfog a chymuned y cyn-filwyr yng Nghymru yn ystod y Pumed Cynulliad, gan gynnwys drwy:\na) sefydlu Comisiynydd y Lluoedd Arfog a Chyn-filwyr, i flaenoriaethu eu hanghenion penodol hwy;\nb) cyflwyno Cynllun Cerdyn Cyn-filwyr i ymestyn breintiau i gyn-aelodau'r lluoedd;\nc) rhoi rhagor o gyllid i wasanaeth Cyn-filwyr GIG Cymru, i wella ei gapasiti a gwella ei allu i gynorthwyo cyn-filwyr sydd mewn angen; a\nd) gwella prosesau casglu data er mwyn: sefydlu beth yw anghenion iechyd cyn-filwyr; canfod y cymorth sydd ei angen ar eu teuluoedd a'u gofalwyr; llywio darpariaeth gwasanaethau a chomisiynu; a thynnu sylw at yr ymgysylltu sydd ei angen â phobl yn y lluoedd arfog, sy'n gwasanaethu a / neu wrth iddynt drosglwyddo i fywyd y tu allan i'r lluoedd arfog.\nYm mhwynt 4 dileu "bod yn rhaid i Lywodraeth Cymru roi mwy o gefnogaeth i luoedd arfog a chymuned y cyn-filwyr yng Nghymru yn ystod y Pumed Cynulliad, gan gynnwys drwy" ac yn ei le rhoi "y dylai Llywodraeth Cymru ystyried".\n4. Yn credu y dylai Llywodraeth Cymru ystyried:\nCrynodeb o Bleidleisiau 13/07/16 , eitem PDF 217 KB\nNDM6074 Mike Hedges (Dwyrain Abertawe)\nDiwallu anghenion tai Cymru: Angen rhagor o gamau i gynyddu'r cyflenwad tai.\nDadl Fer - gohiriwyd o 6 Gorffennaf\nNDM6059 Bethan Jenkins (Gorllewin De Cymru)\nMae angen ein hundebau arnom fwy nag erioed\nEdrych ar waith yr undebau yng Nghymru o ran mynd i'r afael â llymder ac annog mwy o aelodaeth a chefnogaeth i undebau.